„Hajduk“ ubedljivo, Vuksan rekordno u 20. kolu 1. Vojvođanske lige za kuglaše\nRukometaši Crvenke su ubeležili i treći prolećni poraz u Super B ligi. Na gostovanju u Novom Bečeju izabranici Radosava Kovačevića su izgubili od Jedinstva sa 30:24, poluvreme 13:8. Imali su Crvenčani priključak u 48. minutu kada je rezultat glasio 22:20 za domaćine, ali im je u finišu ponestalo snage i poraz je bio neminovan. Najefikasniji u ekipi Crvenke bio je Kojadinović sa 6 golova. Crvenka je deseta na tabeli sa 9 bodova, a u narednom kolu dočekuje Loznicu.\nPočelo je i fudbalsko proleće


VIDEO / Njemačka: Zbog bombe evakuirano 45.000 stanovnika - Klix.ba\nTeška 1,8 tona Njemačka: Zbog bombe evakuirano 45.000 stanovnika\nTeška 1,8 tona\n/Njemačka: Zbog bombe evakuirano 45.000 stanovnika\nNjemačka: Zbog bombe evakuirano 45.000 stanovnika\n3.12.2011. u 15:10\nZvaničnici u njemačkom zapadnom gradu Koblenzu saopćili su da su evakuirali oko 45.000 stanovnika, dok stručnjaci za eksploziv pokušavaju deaktivirati bombu iz Drugog svjetskog rata koja je otkrivena u rijeci Rajni.\nGradski zvaničnici su izjavili u subotu da će masivna britanska bomba teška 1,8 tona biti deaktivirana ujutro, zahtijevajući od svih stanovnika koji se nalaze u radijusu od dva kilometra od nalazišta bombe da napuste svoje domove taj dan.\nZvaničnici su saopćili da su osobe iz sedam staračkih domova, dvije bolnice i jednog zatvora također evakuirani. Željeznički i cestovni saobraćaj u toj regiji, na oko 130 kilometara sjeverozapadno of Frankfurta, bit će privremeno obustavljen.\nBritanska bomba je pronađena prošle sedmice zajedno sa američkom bombom teškom 125 kilograma koje su ispuštene tokom Drugog svjetskog rata.\nprije 17h 57m 33\nprije 6h 52m 159\nprije 6h 31m 64


Naš farmakolog objašnjava KOJI SU SVE LEKOVI PROTIV KOVIDA-19 u opticaju u Srbiji i šta se daje kada nastupi ozloglašena citokinska oluja - Zena.rs\nPostoje smernice po kojima se leče oboleli od kovida, to su bolnički protokoli. Srđan Pešić, profesor Farmakologije na Medicinskom fakultetu u Nišu, rekao je za RTS da Srbija ima sve moderne lekove i da se pacijenti leče podjednako kao u bilo kojoj drugoj razvijenoj zemlji, koje mogu da priušte i skupe i savremene lekove. Ističe da u ovom trenutku nema boljeg leka protiv kovida od vakcine.\nPiše: S.M.P. 30.04.2021. 07:31\nSrđan Pešić, profesor Farmakologije na Medicinskom fakultetu u Nišu Foto: RTS / screenshot\nPravilo koje se jedino potvrdilo za ovih godinu dana borbe sa koronom je da nema pravila i da je svaki pacijent priča za sebe. Ipak, postoje smernice po kojima se leče svi oboleli od kovida, to su bolnički protokoli, prenosi RTS.\nKoliko se često menjaju i koliko brzo će najnoviji lekovi iz inostranstva stići i do naših pacijenata.\nGostujući u Jutarnjem programu RTS-a, Srđan Pešić, profesor Farmakologije na Medicinskom fakultetu u Nišu, kaže da u Srbiji imamo sve moderne lekove, pacijenti se leče od kovida podjednako kao u bilo kojoj drugoj razvijenoj zemlji, koje mogu da priušte i skupe i savremene lekove.\nGovoreći o tome kako su se menjali protokoli lečenja, dr Pešić ukazuje da pre godinu dana nismo puno znali, ali je uspešnost lečenja pacijenata bolja nego što je bila, s vremenom smo saznavali tapkajući po mraku polako sklapali kockice kako da najbolje pomognemo pacijentima od kovida.\n"Pre godinu dana imali smo na raspolaganju nekoliko antiinflamatornih lekova – lekova protiv zapaljenja, nekoliko antivirusnih koji su uglavnom bili bezuspešni, i tako lečili pacijente simptomatski, rešavajući njegove simptome, nismo uticali direktno na tok bolesti, na replikaciju virusa", rekao je Pešić.\nU međuvremenu se, kaže, razvilo nekoliko lekova, pre svih favipiravir, koji je antivirusni lek koji se koristio protiv gripa u Japanu, Kini i Rusiji, i registrovan je za lečenje kovida u prvih pet dana bolesti. Kansije nema razloga da se daje.\nEvo kako izgleda bolnički protokol protiv korona virusa u Srbiji Foto:Profimedia\nObjašnjavajući mehanizam delovanja, Pešić napominje da je kao i kod svih antivirusnih lekova sličan – sprečava jedan enzim koji je bitan da se virus na RNK razmnožava, odnosno da se deli u našim ćelijama.\n"Važno je da se taj lek nalazi u Srbiji u kovid ambulantama, da pacijenti mogu da ga dobiju u prvih nekoliko dana posle pojave prvih simptoma", istakao je Pešić, ukazujući da je to novina u protokolu.\nJedanaesta verzija srpskog protokola je tu od kraja marta, početka aprila.\nKada se koristi remdesivir i izoprinozin\n"Uz antivirusne lekove postoji i neki stari lek, izoprinozin – ja obično kažem to je staro vino u novoj boci, staro oružje za novog neprijatelja, lek je star 50 godina i koristi se u više od 70 zemalja, deluje antivirusno – pomaže ćelijama da sačekaju na ulaznim vratima virus i da ga odmah anulira", istakao je dr Pešić.\nOsim što pomaže da se poveća broj ćelija prirodnih ubica, koje reaguju na početku, povećava i njihovu ubojitost, različite enzime, granzimi i perforini, koji mogu još bolje da unište virus i na kraju obeleže bolesnu ćeliju, da lek ne bi citotoksično ubijao ćeliju organizma, nego da deluje samo na ćelije zaražene virusom, kaže doktor.\nO citokinskoj oluji – lek tocilizumab\n"Saznalo se da faktori koji pokreću najteže mehanizme koji dovode do najtežih oblika bolesti – čuvena citokinska oluja, lek je tocilizumab, koji praktično sprečava da se razvije ta citokinska oluja. Srbija ima i taj jek, to nije tako star lek, koristi se desetak godina", kaže farmakolog.\nJedan od lekova koji je novina je banlamilival, čuveni Trampov lek, koji sadrži gotova antitela. Pešić objašnjava da kao što organizam posle bolesti stvori antitela, postoji lek koji ima gotova antitela i ona sačekaju virus na samom ulazu, daje se na početku bolesti – skup je, ali Srbija ga ima.\nŠta se dešava u svetskim laboratorijama\nPešić kaže da nemamo magični lek za sada koji bi pacijenta izlečio od kovida. Inače, u svetu se izvode mnogobrojna istraživanja, više od 500 kliničkih studija, gde se testira preko 70 ili 80 što starih što novih lekova.\n"Ali nisam siguran da ćemo brzo dobiti lek kreiran za novi virus, neke lekove za slične viruse modifikujemo, svetska istraživačka javnost se trudi da ih prilagodi, trudimo se da pacijentu olakšamo simptome, da ne završi na mehaničkoj ventilaciji", ističe Pešić.\nKada ćemo imati lek protiv kovida\nDa biste došli od prekliničkih istraživanja, na eksperimentalnim životinjama, do novog leka nekada prođe 10 ili 15 godina. Sve je u pandemiji ubrzalo stvari, ulaže se puno novca u istraživanje, ako svi budemo odgovorni i primimo vakcine, brzo ćemo staviti pod kontrolu virus, kaže on.\n"Meni je žao što je Srbija jedna od retkih zemalja u Evropi koja ima vakcine, a čini mi se sve manje ljudi koji žele da se vakcinišu. Moram da pozovem sve ljude da se vakcinišu, da bi se pomoglo ljudima u crvenoj zoni, da se malo odmore", zaključio je Pešić.


Niš u januaru po prvi put prestigao aerodrom u Tuzli po broju prevezenih putnika\nNiški aerodrom “Konstantin Veliki“ opslužio je tokom januara 13.1% više putnika nego aerodrom u Tuzli, čime je Niš po prvi put prestigao Tuzlu od kada su ova dva aerodroma ponovo aktivirana\nNiški “Konstantin Veliki“ je u po prvi put u januaru ostvario veći broj opsluženih putnika nego tuzlanski aerodrom, sa kojim se već godinama “takmiči“. Podsetimo oba aerodroma do skora nisu imala znatni broj putnika, koji je naglo porastao dolaskom niskotarifnih avio-kompanija na oba aerodroma.\nTako je tokom januara, aerodrom u Nišu opslužio ukupno 39.807 putnika, što je za oko 57,8% više putnika nego u istom mesecu prošle godine. Tuzlanski aerodrom je u januaru imao 35.188 putnika, što je pad za 3,2% u poredjenu sa januarom prošle godine. Time je niški aerodrom opsluzio 13.1% više putnika nego aerodrom u Tuzli, koji je već godinama u prednosti po broju prevezenih putnika.\nAerodrom Tuzla je tokom janaura kao i Niš imao nekoliko nepovoljnih vremenskih uslova, što je rezultiralo preusmeravanjem pojedinih letova.\nAerodrom u Tuzli opslužuje za sada samo jedna avio-kompanija Wizz Air koja u ovom gradu ima svoju bazu, i to sa 12 letova u poredjenju sa niškim aerodrom koji trenutno ima 19 linija (+1 sezonsku) i ukupno 3 avio kompanije.\nTuzlanski aerodrom završio je 2019. godinu ispred “Konstantina“ sa 593.083 prevezenih putnika, što je za 28.8% više od niškog aerodroma na kome je letelo 422.255 putnika.\nNovi terminal na Aerodromu Tuzla\nMedjunarodni aerodrom Tuzla je do rata u Bosni i Hercegovini bio najveći vojni aerodrom Ratnog vazduhoplovstva i protivvazdušne odbrana SFRJ. Stavljen je pod kontrolom snaga Ujedinjenih nacija 1992. godine. Ovaj aerodrom je 1998. godine, Tuzlanski kanton pretvorio u civilni. Kao Medjunarodni aerodrom Tuzla, zvanično je otvoren oktobra 1998. godine.\nOd 2011. godine na aerodromu u Tuzli sleću avioni niskotarifne aviokompanije Wizz Air, dok je ista kompanija 2015. godine otvorila svoju bazu na ovom aerodromu i stacionirao jedan avion Airbus A320. Aerodrom Tuzla trenutno pregovara sa avio-kompanijom FlyBosnia o uvođenju letova za London.


Vas dnevni horoskop za dan 20/02/2014\nPazljivije posmatrajte svoju okolinu i ucinite sve sto je potrebno da razjasnite zajednicke dileme. Poslovne kriterijume treba da ispunjavate prema stepenu vaznosti ili u skladu sa zajednickim dogovorom. Ukoliko Vam nedostaje necije prisustvo, potrazite odgovarajucu »zamenu« ili osobu za koju Vas vezuju slicna interesovanja. Najbolje cete se osecati uz osobu koju dobro poznajete.rnSugestija: Nema razloga da se opterecujete i da precenjujete licne mogucnosti.\nNemojte dozvoliti da neko preuvelicava Vas neuspeh ili da Vas kaznjava zbog neizmirenih racuna. Susret sa jednom osobom deluje kao neprijatna situacija, ali sacuvajte samopouzdanje i izvucite dobru pouku o poslovnim kontaktima. Zaboravite na neke neobicne ili avanturisticke ideje, koje mogu da iskomplikuju Vas ljubavni odnos i »miran san«. Nije svaki izazov vredan rizika. rnSugestija: Sacuvajte licno dostojanstvo i prisebnost duha, nema razloga za nervozu.\nPotrebne su Vam poverljive informacije, kako biste na vreme zavrsili svoje obaveze ili zadovoljili razlicite kriterijume o uspesnoj saradnji. Ne treba da se zavaravate raznim olaksicama koje nude samo privremeno resenje. Moguce je da Vam nedostaje suzdrzanost i emotivna diskrecija u bliskim kontaktima koje imate sa jednom osobom. Ponekad stvari vidite samo na osnovu licnih merila. rnSugestija: Nema razloga za preteranu zabrinutost.\nPonekad Vasa samovolja u ophodjenju prema saradnicima ili preterana energicnost u postupcima, deluju iritirajuce na okolinu. Zbog toga Vas prate negativni komentari ili reci kritike. Nemojte dozvoliti da Vas neko kompromituje u drustvu saradnika. Partner nema dovoljno razumevanja za Vase emotivne potrebe, tako da ne obraca posebnu paznju na Vase negodovanje ili neraspoozenje.rnSugestija: Potrebno je da poboljsate svoju koncentraciju.\nNe dopada Vam se saznanje da neko kritikuje Vase ideje, stoga pokusavate da promenite krug saradnika. Izbegavajte brzopletost u ponasanju, jer greske koje ucinite mogu imati dvostruki efekat. Obratite paznju na nove dogadjaje koji se precutkuju iz Vama nepoznatih razloga ili na necije »neobicno ponasanje«. Sacuvajte prisebnost, posebno kada se nalazite u neobicnim situacijama.rnSugestija: Prijace Vam vise sati zdravog sna i relaksacija.\nImate utisak da neko drugi cesce dolazi do glavnog izrazaja ili da odredjuje nova pravila poslovnog ponasanja, sto se negativno odrazava na Vasu koncentraciju. Na vreme ispravite svoje propuste, uvek postoji izlaz i dobro resenje. Partner deluje raspolozeno, vazno je da postoje dobre namere koje Vas emotivno zblizavaju. Potrebno Vam je necije prisustvo kao izraz iskrene naklonosti.rnSugestija: Izbegavajte suvise naporne i stresne situacije.\nNema razloga da ocekujete velike povlastice ili neciju saglasnost. Usmerite svoju koncentraciju na resavanje nekih prakticnih ciljeva. Vazno je da pravilno procenite redosled poteza, koji vode ka poslovnom uspehu. Suzdrzite se od razlicitih provokacija, necije ponasanje ili emotivna uloga mogu lako da Vas zavaraju. Budite dovoljno mudri i promisljeni, ne morate izrazavati sve ono sto mislite.rnSugestija: Prijace Vam vise vitminska ishrana.\nUkoliko ste sigurni u svoju poslovnu viziju, nemojte dozvoliti da Vas ubedjuju u suprotna resenja ili da se neko protivi Vasoj volji. Potrebna Vam je necija podrska, kako biste u potpunosti ostvarili svoje poslovno-finansijske namere. Vazno je da delujete dovoljno inspirativno na svog partnera. U ljubavnom susretu nista ne prepustajte slucaju, posebno kada imate svest o licnoj dominaciji.rnSugestija: Uzivajte u lepim stvarima, opustite se.\nNe dopada Vam se saznanje da neko ima skrivene namere, stoga insistirate na zajednickom suceljavanju. Izbegavajte potencijalne sukobe, potrudite se da pravilno koristite svoju prakticnu inteligenciju i intuitivne sposobnosti. Neko pocinje dodatno da Vas zbunjuje ili zabrinjava svojim cudljivim ponasanjem. Osecate potistenost zbog susreta sa jednom osobom. Prijace Vam razgovor. rnSugestija: Vazno je da ostvarite psiholosku ravnotezu.\nUkoliko Vam je stalo da demonstrirate svoje intelektualne ili prakticne sposobnosti, pronadjite sebi i odgovarajuceg »suparnika«. Potrebno je da odredite preciznije ciljeve i da sacuvate pozitivnu orijentaciju. Mozda susret sa jednom osobom ne predstavlja u potpunosti Vas »san o velikoj sreci«, ali svakako najavljuje neko zanimljivo iskustvo i niz novih prijanosti u emotivnom zivotu.rnSugestija: Obratite paznju na pravilniju ishranu.\nOdbijate da prihvatite neciju ulogu u pregovorima, ne zelite da se nalazite izvan glavnih dogadjaja na poslovnoj sceni. Upravljate se prema svojim moralnim nacelima i insistirate na nekim efikasnim resenjima. Neko Vas podstice na dobro raspolozenje i na aktivnu ulogu u razlicitim situacijama. U skladu sa svojim afinitetima umete da stvorite romanticnu atmosferu i da privucete neciju paznju.rnSugestija: Slobodno vreme posvetite rekreaciji, prijace Vam setnja.\nNema razloga da verujete u neke nove informacije koje dolaze iz nepoznatih izvora. Pazljivije analizirajte svoje saradnike i nove dogadjaje. Ipak, preterana doza radoznalosti u necijim ocima moze da izgleda kao negativna osobina. U pokusaju da pravilno resite neke nove emotivne dileme koje imate, oslonite se na svoju intuiciju. Cesto nije sve onako, kao sto na prvi pogled izgleda.rnSugestija: Prijace Vam vise sati zdravog sna, obratite paznju na svoje snove.\nNext Post: Vas dnevni horoskop za dan 21/02/2014\nPrevious Post: Vas dnevni horoskop za dan 19/02/2014


Da li smo bezbedni, koliko smo bezbedni i ko je kome stavio metu na čelo – bile su glavne teme prepodnevnog zasedanja parlamenta Srpske.\nKao i na ranijim sednicama ni danas nije nedostajalo međusobnih svađa, replika, prozivanja medija, ali i citiranja Meše Selimovića.\n– Hvala svima koji su otvorili ova vrata pakla, pa da sada krenemo u međusobne uvrede – zavapila je u jednom momentu potpredsednica parlamenta Srpske Sonja Karadžić Jovičević.\nPrethodno je između poslanika opozicije i vladajuće koalicije došlo do verbalnog „okršaja“ oko nerasvijetljenih ubistava u Srpskoj i bezbednosti.\nPoslanik PDP Draško Stanivuković prvi je pokrenuo replike i rasprave, nakon što je tokom rasprave o Nacrtu zakona o izmenama i dopunama zakona o javnom redu i miru, pokazao parlamentarcima fotografije sa mesta saobraćajne nesreće u kojoj je pre sedam godina poginuo Nikola Đurović, te javno upitao ministra unutrašnjih poslova Srpske Dragana Lukača šta je sa istragom o tom slučaju, piše Srpskainfo.\nOn je tokom rasprave pomenuo i neka druga nerasvetljena ubistva, a osvrnuo se i na ubistvo banjalučkog biznismena Slaviše Krunića navodeći da su bili u bliskim odnosima, te da je reč o čoveku koji je imao svoj stav, karakter i nije dao nikome da ga ucenjuje.\n– Pričamo o bezbednosti, a pitanje je koliko smo bezbedni, s obzirom na to da me mnogi upozoravaju da pazim šta pričam ako želim da živim – rekao je Stanivuković.\nU istom tonu nastavili su i pojedini drugi poslanici PDP i SDS koji su govorili o lošoj bezbedonosnoj situaciji i nepoverenju građana u sistem vlasti.\nOD „LAŽOVA“ SVE DO „PROPALOG STUDENTA“ Pljuštale uvrede i međusobna prepucavanja u NS RS


Domaćeg krompira uskoro ni za lek - AgroSmart\nNa domaćem tržištu, u supermarketima i na veletržnicama, prodaje se uvozni krompir, što domaće proizvođače dovodi u nezavidan položaj\nUsled slabog prinosa ovogodišnjeg roda krompira zbog visokih temperatura i izostanka subvencija u vreme setve, nemaju kome da ga prodaju.\nNa Kvantaškoj pijaci u Novom Sadu preprodavci kažu da je čak 90 odsto krompira, belog i crvenog, iz Francuske, a može se prepoznati po obliku i veličini, ali i po tome kako je upakovan jer na kraju džaka celom dužinom viri beli plastificirani papir s deklaracijom o zemlji porekla. Međutim, razlike u ceni nema – i domaći i iz uvoza, beli i crveni, koštaju isto – 40 dinara kilogram. Po rečima proizvođača iz Ivanjice Janka Nikolića, koji prodaje na Kvantaškoj pijaci, uvozni krompir pravi konkurenciju domaćem.\n„Cena je ista, a kupci gledaju i izgled robe jer strani „bode oči”: krupniji je i ujednačenog, pravilnijeg oblika“, naglašava Nikolić. – Naš krompir, ukoliko nije primenjena potpuna agrotehnika, sitniji je i različitih je dimenzija. Uz to, suša je nanela veliku štetu „krompirašima” pa je u brdsko-planinskim područjima rod podbacio i 70 odsto, i gotovo da ga i nema pa bi zato realno bilo da kilogram krompira staje od 60 do 70 dinara. Međutim, zbog uvoznog, ne smemo biti skuplji.\n„Sada se proizvođačka cena kreće od 22 do 26 dinara po kilogramu, što nije loše ukoliko se uporedi s lanjskom, kada je krompir koštao od deset do 15 dinara“, kaže proizvođač krompira na 15 hektara Branislav Zelenović iz Siriga. – Veliki proizvođači zbog uvoznog krompira sada nemaju kome da ga prodaju pa stoji u podrumima i magacinima, a treba povratiti novac uložen u setvu. S druge strane, Evropa ima višak krompira, pa je kod njih krtola jeftinija, a špediteri ga, računajući transport, trgovcima dovoze za 22 i 23 evrocenta pa po toj ceni i mi moramo da ga prodajemo.\n„Sve zemlje EU stimulišu proizvođače krompira prilikom setve po hektaru pa za sadnju postoji veliko interesovanje. Kod nas nije tako te je pod krompirom svake godine sve manje oranica, ne samo zbog skupe proizvodnje – po hektaru poljoprivrednicima treba oko 5.000 evra ukoliko koriste deklarisano uvozno seme i agrotehniku – već i što naša država ne daje subvencije u proleće, u vreme sejanja tog povrća, već ih nudi za investicije radi kupovine poljoprivredne mehanizacije, što nije podstrek u pravo vreme“, ističe Zelenović.\nProfesor Poljoprivrednog fakulteta u Novom Sadu dr Žarko Ilin kaže da bi, uprkos slabim prinosima, krompira trebalo da bude dovoljno za domaće potrebe. U iščekivanju zvanične statistike, dr Ilin procenjuje da je krompirom ovog proleća u Vojvodini zasejano između 8.000 i 10.000 hektara, a u široj Srbiji oko 50.000 hektra, što je proizvodnja u obimu višegodišnjeg proseka. Za razliku od prof. Ilina, iz jedne beogradske firme dr Živko Bugarčić kaže da će domaćeg krompira biti možda u narednih dva tri meseca, a da od marta sledi nestašica, jer krompira nema, zbog suše podbačaj u prinosima je i 40 odsto.\n„U brdsko–planinskim područjima više nema krompira ni za lek, sve je već rasprodato, pa ako je nekome ostalo neka ga čuva, dobiće dobru cenu na zimu“, kaže dr Bugarčić.


Magazin online Stojke (za sada) bez poziva - 7 November 2011 - Magazin - Vojvodina Net\nStojke (za sada) bez poziva\nDan pre nego što će privremeni selektor reprezentacije Radovan Ćurčić objaviti spisak reprezentativaca na koje računa za prijateljske mečeve protiv Hondurasa i Meksika ovog meseca, izgleda da je rešena i poslednja misterija.\nGolman Partizana Vladimir Stojković najverovatnije se neće naći na spisku putnika koji idu na ovu latinoameričku turneju. U izjavi za Sportal.rs golman Partizana rekao je da još nije dobio poziv selektora.\n"Nisam dobio poziv za reprezentaciju. Što se mene tiče, ja nisam zatvorio vrata nacionalnog tima i nikad ja nisam imao problem sa odazivanjem na poziv selektora. Tu sam za Srbiju uvek. Mislim da svakome stavljanje na spisak selektora mora da predstavlja čast. Ako neko misli drukčije, sa njim nešto nije u redu. Ipak, mislim da je u ovom trenutku najvažnije da se reprezentacija oporavi posle kvalifikacija u kojima nismo uspeli da izborimo plasman na Evropsko prvenstvo", rekao je Stojković za Sportal.rs.\nPoslednji meč za Srbiju Stojković je odigrao početkom oktobra prošle godine, kada je Srbija u kvalifikacijama za Evropsko prvenstvo poražena od Estonije sa 3:1. Već na narendom gostovanju u Đenivi golman Partizana bio je meta napada huligana.\nSelektor Vladimir Petrović posle te utakmice nije ga više zvao na okupljanje nacionalnog tima.


Za vašu kožu čini čuda, a da li aloe vera donosi benefite vašoj kosi? - My Cup of Tea\nKada je o prirodnoj lepoti reč, postoji jedna stvar, koju zasigurno želi svaka žena, duga, zdrava i jaka kosa. Ipak, sudeći po statistici, kosa je nešto čemu smo najviše puta naštetile, zar ne?\nKada je nega kose u pitanju, sve više se zalažemo za prirodne, organske proizvode, a trenutno se među njima kao vodeći trend u beauty svetu izdvaja aloe vera, koju smo do sada doživljavali kao čudo nege, hidratacije i oporavka, ali smo je uglavnom koristili samo na koži.\nKako aloe vera važi za biljku, čiji gel ima umirujuće i hidrirajuće svojstvo, pre svega, proizvodi za kosu, na bazi aloe vere preporučuju se za one, koji imaju problema sa skalpom i suvom kožom glave.\nAloe vera sadrži antioksidante i polisaharide koji dubinski hrane ćelije i zato se ona preporučuje za svaku promenu na koži. Pored toga, prirodni pH aloe vere prijaće čak i najosetljivijoj koži glave.\nKada je sama kosa u pitanju, osim što dubinski hidrira dlaku, aloe vera joj obezbeđuje zaštitni sloj, koji je štiti od novih oštećenja toplotom. Takođe, aloe vera štit skalp od iritacije nakon farbanja, dakle pruža vašoj kosi potpunu zaštitu od štetnih uticaja.\nŠamponi na bazi aloe vere na neinvazivni način čiste skalp, poboljšavaju cirkulaciju i samim tim podstiču lučenje prirodnih ulja, koje neguju vašu kosu, čine da ona izgleda zdravo i sjajno i uz to, podstiču rast dlake.\nDakle, ukoliko želite savršenu, zdravu i jaku kosu, odaberite proizvode na bazi aloe vere i učinite vašoj kosi uslugu, a vi ćete benefite videti već nakon prvog pranja.\naloe verahair carenega kose


Todrick Hall o Taylor Swift: Ona je najosetljivija osoba koju znam, zato se ljudi pronalaze u njenim pesmama! - Famoza.net\n16/12/2017 16/12/2017 Valentina Krstić 77187Leave a commenthttps%3A%2F%2Fwww.famoza.net%2Ftodrick-hall-o-taylor-swift-ona-je-najosetljivija-osoba-koju-znam-zato-se-ljudi-pronalaze-u-njenim-pesmama%2FTodrick+Hall+o+Taylor+Swift%3A+Ona+je+najosetljivija+osoba+koju+znam%2C+zato+se+ljudi+pronalaze+u+njenim+pesmama%212017-12-16+19%3A15%3A22Valentina+Krsti%C4%87http%3A%2F%2Fwww.famoza.net%2F%3Fp%3D77187\nTodrick Hall dao je prilično mnogo informacija o Taylor u svom najnovijem inervjuu a one su pravo blago u „Reputation“ eri jer ćemo tokom nje jako malo čuti Taylor da sama govori o nečemu!\nTodrick se sada fokusirao na Taylorine emocije i on kaže da se ljudi najlakše povezuju sa njenom muzikom jer je ona jako osetljiva osoba! „Mislim da Taylor piše tako dobre pesme koje ljudi mogu da razumeju zbog svojih velikih osobina – skromnosti i strasti. Ljudi mogu da se identifikuju sa njom jer ona pokazuje svoja osećanja – kada se nešto desi, to zaista dođe do njenog srca.“\nTodrick je za ovu Taylorinu osobinu dao i primer ali nikada se nije navikao na to! „Stalno sam joj govorio ’Uvek me šokira koliko si skromna i osetljiva’ a to mi se i nedavno desilo kada smo ja i Tiffany Haddish došli do njene kuće i Tiffany je pomenula komentar jednog deteta – odmah smo mogli da vidimo koliko se njeno raspoloženje menja jer se rastužila zbog tog deteta iako ga ne zna, ona stvarno voli ljude i želela bi da je svi ljudi razumeju“ objašnjava Todrick.\nFoto: Instagram/Todrick Hall\nTaylor Swift: "Malo ljudi razume kako je kada te…\nDemi Lovato se priseća jednog od najstarijih videa Justina Biebera: Bio je tako interesantan i verovao je da će svet znati za njega!\nVaše zvezde za nedelju, 17. decembar 2017. godine


full service – Work and Travel\nWork and Travel > opcije programa > full service\nFULL SERVICE predstavlja opciju programa u kojoj student pronalazi posao preko Agencije.\nPostoje dva načina razgovora sa poslodavcem:\n1. Razgovor sa poslodavcem – ’face to face’.\nZapošljavanje se obavlja kroz direktnu komunikaciju poslodavca i studenta. Naša Agencija organizuje velike sajmove zapošljavanja u nekom od najpoznatijih hotela u Beogradu. Na ovakvim sajmovima učestvuju poslodavci koji dolaze u Beograd iz najatraktivnijih lokacija širom Amerike.\n2. Razgovor sa poslodavcem putem SKYPE-a.\nStudent samostalno razgovara sa poslodavcem putem ’virtuelne komunikacije’ koja se organizuje u prostorijama naše Agencije.\nUz našu potpunu posvećenost i podršku, svaki student će biti adekvatno pripremljen za razgovor sa poslodavcem. Zajedno prolazimo kroz sva pitanja i odgovore, kao i neočekivane situacije!\nPrilikom prijave, sa svakim učesnikom programa se prolazi kroz neispunjen formular radne ponude (job offer), kako bi kandidat dobio adekvatnu obuku za sve naredne radne ponude poslodavaca, koje će biti u prilici da samostalno prouči i donese odluku o izboru posla.\nRadna ponuda (job offer) je formular u kome su naznačeni ime poslodavca, precizan opis poslova, radno vreme, zarada po satu, uslovi smeštaja, udaljenost od najbližeg aerodroma i drugo.\nPotpisivanjem radne ponude, student je zvanično prihvata sa svim pravima i obavezama koje ona podrazumeva. Imajući u vidu da ne postoji mogućnost naknadne promene sadržaja radne ponude, veoma je važno da se ista detaljno pročita pre potpisivanja.\nKada kandidat prihvati posao, ima obavezu da kontaktira poslodavca i obavesti ga o svom dolasku, kao i da bude u daljem kontaktu sa njim oko obaveštavanja u vezi sa dobijanjem vize i aranžmanom za put.\nSponzori programa i Agencija ne snose odgovornost ukoliko kandidat izgubi posao zbog toga što nije bio u kontaktu sa poslodavcem.\nZa poslove izabrane u Full service opciji se ne može dati otkaz poslodavcu, ali se može raditi drugi posao uz uslov da se ne ugrožava posao koji je dobijen preko sponzora programa.\nU radnoj ponudi svaki učesnik dobija informacije o načinu i uslovima smeštaja, koji podrazumeva sve neophodne elemente za život i rad u Americi.\nZavise od lokacije i od poslodavca, ali su precizno navedeni u radnoj ponudi.\nPlaćanje stanarine se najčešće vrši odbijanjem od zarade.\nPojedini poslodavci zahtevaju da studenti ostave depozit koji im se vraća nakon završetka korišćenja smeštaja.\nTokom boravka pojedini poslodavci dozvoljavaju i mogućnost promene smeštaja sa ili bez naknade.\nU proseku, cena smeštaja iznosi 65 USD na nedeljnom nivou.\nUkoliko je prema uslovima ugovora predviđeno samostalno obezbeđivanje smeštaja u SAD, preporuka su sledeće web adrese: www.rentalguideapartments.com, www.craigslist.com.


RTS :: Posledice nevremena u Brodarevu\nSrbija danas Posledice nevremena u Brodarevu\nčetvrtak, 11. jul 2019, 14:27 -> 16:19\nPosledice nevremena u Brodarevu\nDeo prijepoljske opštine, desetak mesnih zajednica uglavnom u pograničnom području ka Crnoj Gori u utorak veče pogodilo je olujno nevreme koje je izavalo štete na poljoprivrednim kulturama i infrastrukturi. Opštinske komisije su na terenu i tek treba da utvrde razmere štete.\n"Nevreme je bilo takvo da su počeli crepovi ovde na ovoj kući da padaju, zatim drvljad, malinjaci su potpuno uništeni, onda sistemi za maline, vrtovi", kaže Medžid Đurđević, iz Brodareva. "Praktično sve što smo ulagali za 10 minuta je uništeno."\n"Ja sam posadio jedno možda 15.000 paprike, nema ništa od toga, 90 odsto roda je uništeno", kaže Milovan Petović iz sela Grobnice.\n"Oštećeni su svi zemljani putevi, neki manje neki više, oštećeni su krovovi kuća na desetine kuća, naročito su stradale kuće na visočijim kotama", navodi Zijad Gojak, iz MZ Brodarevo.\n"Opština Prijepolje ima deo sredstav namenjen za ovu situaciju, to je stalna tekuća rezerva", kaže Dragoljub Zindović, predsednik Opštine Prijepolje. "Deo smo već potrošili u vidu tih hitnih intervencija i obratićemo se Vladi RS za određenu pomoć sa procenom štete koju ćemo imati za 2 dana".


Sokolac: Moguća ulaganja arapskog investitora - Trebevic.net\nNačelnik opštine Sokolac Milovan Bjelica razgovarao je danas sa šeikom Mohamedom bin Sakr el Kasimijem, vlasnikom firme “Emirejts” i zabavnog parka “Sannilend” kod Sarajeva, o mogućem ulaganju njegove kompanije od 50 miliona KM u tržni centar na Sokocu i prateće sadržaje.\nBjelica je rekao novinarima da je investitor iz Ujedinjenig Arapskih Emirata izrazio želju da uz veliki težni centar na periferiji Sokoca izgradi i niz pratećih objekata, čime će biti obogaćena turistička ponuda ove opštine.\n– Zainteresovani smo za izgradnju zatvorenog bazena i klizališta da bi upotpunili sadržaje postojećeg sportsko-rekreativnog centra i jezera na Talinama, čime bi bila obogaćana naša ukupna turistička ponuda – naglasio je Bjelica.\nEl Kasimi je rekao novinarima na Sokocu da planira dovesti više investitora, prvenstvno iz arapskog svijeta, izrazivši želju da u blizini ovog mjesta izgradi veliki tržni centar sa pratećim sadržajima, kao i rehabilitacioni centar u koji bi na oporavak i liječenje dolazili ljudi iz svih krajeva BiH i regiona, kao i Indije i arapskih zemalja.\nEl Kasimi je naglasio da bi predstanici njegove kompanije uskoro mogli obići lokaciju na kojoj bi se gradilo klizalište na Sokocu.


Najmlađi Negotinci uživali u „Karavanu igre“ (Foto) - East Side portal\nNegotin je četvrti grad u Srbiji, posle Niša, Pirota i Vranja, u kojem je priređena manifestacija “Karavan igre” koju je podržalo i Ministarstvo za državnu upravu i lokalnu samoupravu, ali i premijerka Ana Brnabić. Sama manifestacija, istakla je Aja Jung, inicijatorka projekta i direktorka Beogradskog festivala igre i Nacionalne fondacije za umetničku igru, nastoji da klasičan balet i savremenu igru približi svim zainteresovanim učesnicima i posetiocima, a istovremeno da ponudi i drugačiji kulturni sadržaj.\n“Ovo jeste jedna velika avantura koju je pokrenula Nacionalna fondacija za umetničku igru i Negotin je četvrti grad koji posećujemo u toku ovog velikog projekta koji će obuhvatiti još 11 gradova. Program je osmišljen na način da bude interaktivan, da uključi sve generacije u različite aktivnosti, pre svega, najmlađe, tunejdžere i one koji su pozorišna publika, ali možda i nisu imali prilike da uživaju u baletskim ili u predstavama savremene igre”, istakla je Aja Jung.\nOtvoreni časovi baleta i savremene igre za najmlađe Negotince\nIako zamišljena kao druženje roditelja i dece sa baletskim igračima i pedagozima, manifestacija „Karavan igre“ u Negotinu, bar u delu programa u kojem je pedagog i prva solistinja baleta Marija Janković, učenicima baletskih škola držala otvoreni čas, okupila je tek malobrojnu publiku, ali su zato otvoreni časovi klasičnog baleta i savremene igre, zabeležili veliko interesovanje najmlađih Negotinaca, koji su puna dva sata na sceni Doma kulture „Stevan Mokranjac“ savladavali osnove baleta.\nBaletska predstava “Mali princ”\nKlasičan balet, moderan ples, filmski program, ali i razne umetničke, kreativne i edukativne radionice činile su deo ove dvodnevne manifestacije, koja je otvorena ovog petka jednim dokumentarnim i jednim umetničkim filmom o baletu. Tako je publika u Negotinu imala priliku da pogleda dokumentarni i nagrađivani film “Prva pozicija” Bes Kargman o formiranju mladih igrača, odrastanju, izazovima i surovosti baletske profesije, a delom i film “Bele noći” sa proslavljenim Mihailom Barišnjikovim u glavnoj ulozi.\nPredstava “Časovi igre za odrasle i napredne” Staše Zurovca\nU okviru multidisciplinarnog projekta „Karavan igre“ priređene su čak dve baletske “Mali princ” i “Časovi igre za odrasle i napredne” koreografa Staše Zurovca u kojima su učestvovali učenici Baletske škole Nacionalne fondacije za umetničku igru i učenici Baletske škole “Dimitrije Parlić” iz Pančeva.\nPrimabalerina Ana Pavlović\n“Karavan igre” bi, smatra Aja Jung, trebalo da podstakne edukaciju i stipendiranje talenata, da u praćenje baleta i savremene igre uključi novu publiku. Ova manifestacija je prilika, kaže Jungova, i da se lokalne samouprave podstaknu da razvijaju produkcionu mrežu i postave temelje kreativnih industrija, jer bi se tu kulturna ponuda jednog mesta posmatrala kao vredan turistički potencijal.\n“U svakom gradu su primetne te oscilacije, između jednih i drugih programa. Nama je to isto zanimljivo da vidimo koliko može da privuče film, koliko vizuelna umetnost, opet, sve naravno vezano za igru, različite diskusije, prezentacije, otvoreni časovi i naravno da uvek najviše pažnje privuku predstave”, ističe Aja Jung.\nAna Pavlović i Jovan Veselinović, prvaci Baleta Narodnog pozorišta iz Beograda\n“Karavan igre” će pohoditi 15 gradova u Srbiji. Pored Niša, Pirota, Vranja i Negotina, već danas će ova manifestacija početi i u Smederevu, a do kraja godine videće je i publika u Kragujevcu, Subotici, Novom Pazaru, Kraljevu, Vršcu, Šapcu, Valjevu, Užicu, Čačku i Zrenjaninu.\n“Smatram da baletske škole nisu samo prisutne u pojedinim državama zbog toga da bi odgajale tu neku vrstu igrača, što savremenih, što baletskih, već pre svega da bi odgajile jednu zdravu i kreativnu naciju, naciju koja poštuje, ide u pozorište, sluša dobru muziku i ima neke svoje navike, tako da je pokretanje baletskih škola ili pre profesionalnih studija izuzetno važno za svaku državu. Imamo neverovatan broj baletskih škola u Grčkoj, i u Italiji, sve ih je više i u nekim zemljama bivše Jugoslavije i zaista je šteta da u Srbiji, gde postoji i talenat, i osećaj za muziku i neka vrsta prirodne gracioznosti i te neke osvećenosti telesne, da ne postoji više mogućnosti za tu decu”, kaže Aja Jung podsećajući da u Srbiji postoje samo četiri baletske škole.\n“Možda je ovaj projekat i neka vrsta mapiranja upravo tih nekih potencijala i kada budemo davali neku vrstu izveštaja, verujem da će on izazvati interesovanje”, zaključuje direktorka Beogradskog festivala igre i Nacionalne fondacije za umetničku igru, Aja Jung.\nUčesnici Gala koncerta na sceni Doma kulture “Stevan Mokranjac”\n“Karavan igre” u Negotinu završen je baletskim gala koncertom na kojem su nastupili prvaci Baleta Narodnog pozorišta iz Beograda Ana Pavlović i Jovan Veselinović, ali i učenici Baletske škole Nacionalne fondacije za umetničku igru i Baletske škole “Dimitrije Parlić” iz Pančeva.\n20 # Mile 16-10-2017 14:09\nJedan je Vlada Velicko, Vlada Velickoooooo Predsednik\n01 # np 25-10-2017 18:54\nmile,sta si ti sanjao ovih dana i noci?


Izvor: SrbijaDanas.com, 29.Jan.2020, 23:11 (ažurirano 02.Apr.2020.)\nUpdejt napravio problem...\nWindows 10 se i dalje suočava sa mnogim problemima, a kraj Windows-a 7 znači da će milioni korisnika, ako već nisu, uskoro preći na ovu verziju operativnog sistema, pa će i oni, kao i stari korisnici, morati da obrate pažnju na poslednje upozorenje o ažuriranju.\nWindows 10 is the most popular desktop operating system in the world pic.twitter.com/pJgdZkgF7T\n— Tech Insider (@techinsider) January 29, 2020\nRadi se >> Pročitaj celu vest na sajtu SrbijaDanas.com << o tome da je novo Windows 10 sigurnosno ažuriranje (KB4528760) prilično problematično, pa prvo pravi probleme oko instalacije i korisnike obaveštava o greškama do kojih je došlo u okviru sistema, ali nigde piše ništa o tome šta je izazvalo komplikacije.\nProblem se tu ne završava, budući bug da utiče i na restartovanje računara, te pojedine kompjutere sprečava da se ponovo pokrenu, te ih obaveštava o problemu "0xc000000e". Sa problemom se suočava sve veći broj korisnika, a komplikacije počinju onog trenutka kada se preuzme novo ažuriranje.\nNeki korisnici su problem povezali sa Microsoft-ovom Connect aplikacijom, koja je već neko vreme „u penziji,“ budući da je bug najviše pogodio one koji je imaju na svojim uređajima.\nMicrosoft još uvek nije progovorio o problemu, a pogođenim korisnicima se preporučuje reinstalacija sistema, što je rešenje koje je prilično nezgodno. Tako bi milione Windows 7 korisnika, koji žure ka Windows 10 verziji dok je besplatna, moglo da sačeka neprijatno iznenađenje.


TV Most - Novi Pazar, identifikacija posmrtnih ostataka pa memorijalni centar\nNovi Pazar, identifikacija posmrtnih ostataka pa memorijalni centar\nTokom izgradnja nove zgrade Hitne pomoći u Novom Pazaru, pronađeni su posmrtni ostaci nekoliko osoba, a Gradska uprava saopštila je da su o tome odmah obavešteni policija i tužilaštvo, te da su posmrtni ostaci preneti na DNK analizu u prisusvu veštaka.\nGrad Novi Pazar je tim povodom najavio pokretanje inicijative da naučna zajednica, ekseperti i ostali relevantni faktori zajednice rasvetle okolnosti pod kojima je do nastanka grobnice došlo i da se otkrije prava istina o zločinu.\nIzuzetno je važno da se posmrtni ostataci identifikuju pre svega zbog porodica stradalih, navodi se u saopštenju Gradske uprave.\n"Grad se zalaže da se, nakon okončanja procedure za utvrđivanje identifikacije, svi posmrtni ostaci, uz adekvatan verski obred, pokopaju na jednom mestu koje bi služilo kao svojevrsan memorijalni centar žrtvama", stoji u saopštenju.\nKako je ranije objavljeno, pretpostavlja se da su pronađeni posmrtni ostaci streljanih na Hadžetu.\nKrajem i nakon završetka Drugog svetskog rata i ulaska partizana u sandžačke gradove, naime, komunistička vlast donela je odluku da se po kratkom postupku kazne svi oni koji po njihovoj proceni nisu bili na liniji tadašnjeg režima, preneli su lokalni mediji.\nKako se navodi, na nišanu novopečenih vlastodržaca našli su se gotovo svi ugledniji Bošnjaci iz toga vremena, koji nisu bili članovi partizanskog pokreta.\nOd 28. novembra 1944. do 21. januara 1945. godine komunističke vlasti su likivdirale preko 2.000 najuglednijih Bošnjaka novopazarskog, seničkog i tutinskog kraja i pokopale ih na Hadžetu, prenose lokalni mediji.


BBI banka i Vlada Bosansko-podrinjskog kantona osigurali 18,9 miliona KM za privredu BPK | Bosna Bank International\nBosna Bank International (BBI) i Vlada Bosansko-podrinjskog kantona Goražde omogućile su povoljnu finansijsku liniju za privredne subjekte sa područja BPK. Tim povodom Emir Oković, premijer Bosansko-podrinjskog kantona i Edin Brkić, direktor Sektora za poslovanje sa pravnim licima BBI banke, potpisali su danas ugovor o poslovnoj saradnji. Riječ je o zajedničkom projektu kojim je osigurana finansijska linija u iznosu od 18.900.000 KM.\nZahvaljujući subvenciji Vlade BPK u iznosu od 378.000 KM, kompanije registrovane na području BPK sredstva iz ove linije mogu realizovati u BBI banci po veoma povoljnoj, subvencioniranoj stopi od 1,89 posto. Potpisivanju ugovora prisustvovao je i ministar privrede u Vladi BPK Anes Salman.\n„Riječ je o projektu kojim su osigurana najpovoljnija sredstva na tržištu i koja će zasigurno pomoći privrednim subjektima i olakšati im poslovanje. Važno je napomenuti da osim za mala i srednja preduzeća sredstva su namijenjena i obrtnicima kao i novoosnovanim kompanijama. Vlada BPK na ovaj način, subvencioniranjem dijela profitne marže želi dati svoj doprinos razvoju privrede na području Kantona“, kazao je premijer Bosansko-podrinjskog kantona Emir Oković.\nEdin Brkić, direktor Sektora za poslovanje sa pravnim licima BBI banke, istakao je kako je privatno-javno partnerstvo ključno u ekonomiji jedne države.\n"Ovaj model saradnje BBI banka već primjenjuje i u drugim općinama i kantonima širom države i pokazao se kao veoma uspješan. U ovim izazovnim vremenima važno je da poduzetnicima ponudimo olakšice kako bi nastavili razvijati kapacitete i održali i povećali broj zaposlenih“, izjavio je Edin Brkić,


(VIDEO)”ODNOSI SRBIJE I FRANCUSKE SVE BOLJI”, premijerka Srbije u poseti Francuskoj\nPremijerka Ana Brnabić izjavila je u razgovoru sa francuskim privrednicima da Srbija planira još veće investicije u narednom periodu u kapitalnu infrastrukturu i zaštitu životne sredine i da u tom smislu očekuje još veće prisustvo francuskih kompanija, prenosi RTS.\nAna Brnabić je rekla da joj je ogromna čast što je danas u Senatu sa najvećim francuskim kompanijama. “Ovo je moj treći sastanak sa Unijom poslodavaca Francuske i nakon svakog imali smo konkretne rezultate, kako u korist Francuske, tako i Srbije”, rekla je premijerka. Istakla je da se ponosi rezultatima koje srpska privreda postiže već godinama, ukazujući da je i tokom pandemije 2020. godine zabeležen minimalan pad BDP-a od 0,9 odsto.\n“Praktično nivo naše ekonomije ostao je isti kao i pre pandemije”, rekla je Brnabićeva i dodala da je 2021. godine zabeležen jak oporavak, da je BDP porastao 7,6 odsto, jedan od najboljih rezultata u Evropi, kao i da se u ovoj godini očekuje rast BDP-a od 4,5 odsto. Premijerka je francuskim kompanijama predočila da je Srbija ekonomski i fiskalno stabilna zemlja i da može dodatno da ulaže u infrastrukturu i oblast zaštite životne sredine.\n“To je prioritet vlade i sigurna sam da će to ostati fokus svake naredne vlade i posle izbora”, naglasila je premijerka.\nTagovi: Ana Brnabić - Francuska - Srbija


Španija pokušala spriječiti sastanak Puigdemonta i predsjednika katalonskog parlamenta – Haber.ba\nŠpanija pokušala spriječiti sastanak Puigdemonta i predsjednika katalonskog parlamenta\nŠpanska vlada zatražila je od predstavništva Katalonije u Briselu da ne dopusti sastanak između Carlesa Puigdemonta i predsjednika katalonskog parlamenta, objavio je diplomatski izvor, ali njihov je sastanak ipak održan na drugom mjestu.\nCarles Puigdemont - LaVanguardia.com\nKatalonski predstavnici dobili su uputstva “da ne dopuste taj sastanak u prostorijama predstavništva Katalonije u Briselu”, rekao je taj izvor.\nRoger Torrent, predsjednik katalonskog parlamenta, stigao je jutros u Brisel kako bi se susreo s Puigdemontom i četvoricom bivših smijenjenih ministara vlade njegove vlade…\nDo njihovog susreta dolazi u trenutku u kojem je Puigdemont jedini kandidat za predsjednika Katalonije, a šef parlamenta pokušava organizovati inauguracionu sjednicu prije kraja mjeseca, u vrlo nepovoljnim okolnostima.\nPuigdemont, optužen u Španiji za pobunu protiv države, jedini je kandidat za mjesto predsjednika vlade nakon što su stranke za nezavisnost Katalonije osvojile prošli mjesec 70 od 135 mjesta u tamošnjem parlamentu.\nPuigdemont je vodio katalonsku vladu od kraja 2015. godine do 29. oktobra kada je otišao u Belgiju.\nU ponedjeljak je prvi put napustio Belgiju, kada je otputovao u Dansku gdje je na univerzitetu učestvovao na raspravi o Kataloniji čime je nastavio internacionalizovati sukob sa centralnom vladom u Madridu.\nŠpanski istražni sudija odbio je zatražiti njegovo izručenje od Danske, ali ukoliko stupi na špansko tlo bit će uhapšen.\nTeme:Carles Puigdemont, Roger Torrent, sastanak, Španija


Održana Vanredna Skupština FSB – Usvojen novi Statut, zasedao i Izvršni odbor FSB | Fudbalski savez Beograda\nOdržana Vanredna Skupština FSB – Usvojen novi Statut, zasedao i Izvršni odbor FSB\nU Sportskom centru FS Srbije u Staroj Pazovi održana je Vanredna Skupština Fudbalskog saveza Beograda kojom je predsedavao predsednik FSB Dušan Mrakić. Centralna tema ove Skupštine bila je vezana za usvajanje izmena i dopuna Statuta FS Beograda koji je usklađen sa nedavno donetim Statutom Fudbalskog saveza Srbije.\nPosle kraće diskusije po ovom pitanju delegati su jednoglasno usvojili novi Statut Fudbalskog saveza Beograda, a narednih dana ovaj dokument biće postavljen na našem sajtu.\nSednici Vanredne Skupštine Fudbalskog saveza Beograda prethodilo je trinaesto zasedanje Izvršnog odbora FS Beograda na kome je doneto nekoliko važnih odluka.\nOsim toga članovi IO FSB su usvojili izveštaje komesara za takmičenje, suđenje i disciplinu u ligama koje vodi naš savez o jesenjoj polusezoni takmičarske 2017/2018 godine, čime je “spuštena zavesa” na prvi deo takmičenja u beogradskom fudbalu. Usvojeni su takođe izveštaji o Kampu perspektivnih sudija koji je podnela Organizacija fudbalskih sudija FSB, kao i izveštaji o realizaciji edukacija za trenerske UEFA/FSS “B” i nacionalne “C” diplome, a koje je u FC FSB na Adi Ciganliji organizovao i uspešno sproveo naš savez u saradnji sa OFT FSB.\nČlanovi Izvršnog odbora su usvojili i izveštaj o učešću selekcije FSB (U-13) na tradicionalnom “Bratislava Kupu 2017” koji je nedavno održan u glavnom gradu Slovačke. Usvojen je i Kalendar takmičenja u ligama FSB i doneta Odluka o suspenziji klubova koji nisu izmirili svoje dospele finansijske obaveze prema Fudbalskom savezu Beograda.\nDonete su i odluke u vezi sa Fudbalskim centrom FS Beograda na Adi Ciganliji koje se odnose na cenovnik usluga i kotizacija na tom objektu. Na kraju zasedanja Izvršni odbor doneo je odluku o usvajanju promene imena ŽFK "Sloga Radnički" u ŽFK "Sloga".


Kontrola dokumentacije za međunarodni transport - Pluton Logistics\nPODKAST Za volanom – EP 5 – Kamion okružen snegom i kamenom\nKad cisterna „promaši“ smer na autoputu (VIDEO)\nLetnje zabrane Nemačka: nova MAPA alternativnih puteva\nKontrola dokumentacije za međunarodni transport\n24. aprila 2016. 23. aprila 2017. marko\tauto prevoznici, autoprevoznici, carina, Uprava carina, Uverenje o osposobljenosti za obavljanje međunarodnog javnog prevoza, Zakon o međunarodnom prevozu u drumskom saobraćaju\nU skladu sa Zakonom o međunarodnom prevozu u drumskom saobraćaju, Uprava carina Republike Srbije je sredinom aprila otpočela kontrolu posedovanja Uverenja o osposobljenosti za obavljanje međunarodnog javnog prevoza u drumskom saobraćaju.\nPrimena Zakona o međunarodnom prevozu u drumskom saobraćaju podrazumeva da carinska služba, i na ulasku i na izlasku iz zemlje, treba da utvrdi da li domaća teretna vozila poseduju overenu fotokopiju Uverenja o osposobljenosti za obavljanje međunarodnog javnog prevoza i tako spreči nelojanu konkurenciju.\n– Ukoliko se utvrdi da prevoznik ne poseduje potrebno Uverenje, carinska služba će o tome obaveštavati Ministarstvo građevinarstva, saobraćaja i infrastrukture u čijoj je nadležnosti i izricanje novčane kazne za učinjeni prekršaj – saopštila je Carina.\nObaveza posedovanja pomenutog Uverenja ne odnosi se na manja teretna vozila najveće dozvoljene mase do 3,5 tone, kao ni na one prevoznike koji prevoze robu za sopstvene potrebe.\nKako je kontrola posedovanja uverenja napravila veliki problem prevoznika širom Srbije, pokušali smo da od nadležnog Ministarstva dobijemo dotana objašnjenja, međutim, verovatno zbog predizborne kampanje, do objave ove vesti nisu stigli odgovori na poslata pitanja.\n← Konferencija o autoindustriji „SEE Automotive – Connect & Supply 2016“ 24. i 25. maja u Novom Sadu\n„Železara Smederevo“ dobila Odobrenje za obavljanje lučke delatnosti →\nOd 1. marta promene u proceduri kontrole hrane na carini\n1. marta 2016. 23. aprila 2017. marko\nKrijumčareni parfemi i garderoba među prijavljenom robom na Gradini\n28. novembra 2018. 27. novembra 2018. marko\nNova pravila Evropske unije za unos i iznos gotovine\n4. juna 2021. Milica Milosavljevic


Uštedeli u toku krize a nećkaju se za godišnji odmor, odluka Nemaca razočaraće mnoge turizmologe - Naši u svetu\nUštedeli u toku krize a nećkaju se za godišnji odmor, odluka Nemaca razočaraće mnoge turizmologe\nObjavljeno 04/06/21 u 20:00\nFoto: Tanjug/ AP Photo/Michael Probst\nVećina Nemaca planira putovanje ovog leta, uprkos pandemiji, pokazalo je najnovije istraživanje. Čak 64% je reklo da imaju u planu da putuju narednih meseci, mada skoro jedna trećina bira – Nemačku.\nOko 15 odsto želi da poseti inostranstvo, a inače je poznato da građani te zemlje obožavaju hrvatsko primorje, te bi upravo oni ovog leta, mimo Čeha i ostalih, mogli da “oporave” turizam naših komšija.\nU 18 odsto slučajeva Nemci planiraju da praznike provedu i u svojoj zemlji i van nje, pri čemu je svaki treći ispitanik naveo kako planira da ostane kod kuće. Istraživanje je sproveo Institut za ispitivanje javnog mnjenja Forsa za RTL i ntv.\nSavršena alternativa za odmor: Pomama za brodićima vikendicama nadomak Berlina\nOni koji ne planiraju putovanje – kao razlog navode pandemiju. Ali, ima i drugih razloga, a to su finansije. Oko 25 odsto Nemaca kaže da ne planira putovanje iz finansijskih razloga, što je pomalo u suprotnosti sa činjenicom da su Nemci kao malo koji narod, na kolektivnom nivou, uspeli da uštede tokom krize.\nIpak, Nemačka se polako otvara, i verovatno će svojim građanima moći da ponudi dobar ugođaj, odnosno da unapredi svoj lokalni turizam. Ponovo počinju da rade hoteli i restorani.\nPomenuto istraživanje je sprovedeno na 1.002 ljudi između 31. maja i 1. juna, na reprezentativnom uzorku nemačke populacije starije od 18 godina.\nEvropa je ZAPREPAŠĆENA: Šta su to “SANDUČIĆI ZA NEŽELJENE BEBE”?! Kontroverzni projekat već zaživeo u Briselu! (FOTO)\nŠpan: Borba protiv pandemije se ne odlučuje samo u Evropi\nNajveće pivopije NEMCI, evo kako se kotiraju SRBI, rezultati će vas iznenaditi!\nPovećan porez i smanjena socijalna davanja! Strahovi od kojih Nemci ne mogu da…\nEU danas odlučuje da li će Srbuju skloniti sa zelene liste, evo šta o putovanjima…\nRumunija uvrstila Srbiju na “crvenu listu” zbog koronavirusa\nOd sutra važe nove mere za ulazak u Severnu Makedoniju\nDodatni test, ali ne za sve: Promena pravila za ulazak u Grčku za 16 zemalja, evo na…\nSrbija od danas na “crvenoj listi” Kipra, ovo su uslovi za ulazak u tu…\nSubvencionisani odmori za porodice i decu u šest austrijskih pokrajina


Cijena nafte bi mogla porasti i u BiH :: realno55 ::\nBANJALUKA - Ukoliko ponovo dođe do eskalacije tenzija između Irana i SAD te ukoliko bi kriza potrajala duže vrijeme, vrlo vjerovatno bi moglo doći do rasta cijena nafte i na bh. trištu, upozoravaju stručnjaci iz BiH.\nLikvidacija iranskog generala je, kako su objavili svjetski mediji, već prouzrkovala porast cijena crnog zlata na svjetskom tržištu za oko četiri odsto.\nKako dodaju, iako se po pitanju snabdijevanja svjetskog tržišta naftom ništa nije dogodilo, njena cijena je u proteklih nekoliko dana drastično porasla, pa je najkvalitetnija nafta iz Sjevernog mora marke brent ovog ponedjeljka već prešla 70 dolara po barelu i veoma lako će, kako se predviđa, premašiti prošlogodišnji rekord zabilježen u drugoj polovini aprila.\nPodsjetimo, u aprilu je razlog rasta cijene nafte bila politika i odnos SAD i Irana - tada je Donald Tramp, predsjednik SAD, objavio kako će sankcije protiv Teherana značiti i zabranu uvoza iranske nafte, što je izazvalo demonstraciju moći Iranaca u vodama Hormuškog tjesnaca.\n"Ukoliko se eskalacija ponovi ili dođe do širenja krize, ponovo ćemo vidjeti rast cijena nafte na svjetskom tržištu, a posljedično bi se onda efekti mogli očekivati i u Bosni i Hercegovini - dijelom kao objektivna direktna posljedica, a dijelom je moguća i zloupotreba odnosno povećanje cijena iznad opravdanog nivoa uz izgovor djelovanja vanjskih faktora", kazao je za "Nezavisne" Igor Gavran, ekonomski analitičar.\nKako navodi, ukoliko se nivo tenzija vrati na prethodno stanje u kratkom roku, ne bi trebalo da bude dugoročnih negativnih posljedica i značajnijeg rasta cijena nafte tim povodom.\n"Ono što pogađa BiH, u širem smislu, je propuštena prilika jačanja ekonomske saradnje s Iranom, na čijem tržištu bi bh. privreda mogla ostvariti mnogo, ali zbog višegodišnjih sankcija i problema s platnim prometom ta je saradnja limitirana i praktično onemogućena", istakao je Gavran.\n"Ono što je karakteristično za BiH je da se to ne dešava iznenada, ali svakako ako potraje na globalnom tržištu i ako dođe do jačih oscilacija cijena nafte, onda vrlo vjerovatno da će se to prebaciti na domaće tržište", kazao je Čavalić.\nS druge strane, smatra on, ukoliko dođe do naglog pada cijena nafte, BiH će vjerovatno zadržati nekorigovane cijene.\n"Ovo nije onaj sukob s Iranom koji se dešavao krajem sedamdesetih godina jer su sada na snazi neki novi momenti - SAD imaju vlastite rezerve, postale su neto izvoznik nafte. S druge strane saudijska kompanija "Aramko" postaje lider, Rusija takođe bilježi rekorde, tako da je pregovaračka moć Irana po pitanju nafte dosta niža u odnosu na prethodne dekade", zaključuje Čavalić.


Meksički komunikacioni satelit sagoreo u atmosferi (video) - 16.05.2015, Sputnik Srbija\nMeksički komunikacioni satelit sagoreo u atmosferi (video)\nBlok ruske rakete-nosača i meksički komunikacioni satelit praktično su sagoreli u atmosferi, a do ovog trenutka nije utvrđeno da su neki delovi kosmičkog... 16.05.2015, Sputnik Srbija\nvesti, rusija, svet, roskosmos\n14:15 16.05.2015 (Osveženo: 16:19 05.10.2015)\n© Sputnik / Oleg Urusov / Uđi u foto-galerijuMeksički satelit — neuspešno lansiranje\nBlok ruske rakete-nosača i meksički komunikacioni satelit praktično su sagoreli u atmosferi, a do ovog trenutka nije utvrđeno da su neki delovi kosmičkog aparata pali na Zemlju, saopštila je pres-služba Roskosmosa.\nHavarija „Protona M“, koji je trebalo da izvede u orbitu meksički komunikacioni satelit, desila se na visini od 161 kilometra, saopštio je Roskosmos. U 497. sekundi leta otkazali su motori rakete-nosača.\nPrethodno je saopšteno da se satelit srušio, najverovatnije, u oblasti Čita u Sibiru.\nMeksički satelit prvobitno je trebalo da bude lansiran 29. aprila, ali je proizvođač, kompanija „Boing“, tražila dodatno vreme za proveru letelice.\nOvo je druga kosmička havarija u protekla 24 sata: noćas se nisu pokrenuli motori kosmičkog teretnjaka „Progres“, uz čiju je pomoć trebalo da bude korigovana orbita Međunarodne svemirske stanice.\nDruga svemirska letelica istog tipa, „Progres M-27M“, koja snabdeva Međunarodnu svemirsku stanicu, a koja zbog greške u komunikaciji nije stigla na svoju destinaciju, sagorela je prošle sedmice iznad Tihog okeana.\nLetelica je lansirana 28. aprila iz centra „Bajkonur“ u Kazahstanu, ali je posle njenog odvajanja od rakete kontrolna misija saopštila da više nema kontakta s njom.\nLetelica „Progres M-27-M“ nosila je oko 2,5 tona tereta za posadu Međunarodne svemirske stanice, kao i kopiju Zastave pobede, koju su sovjetski vojnici u toku bitke za Berlin 1. maja 1945. postavili na zgradu Rajhstaga.


Kupce nisu naročito privukle ni razne akcije i činjenica da su trgovci u poslednjih nekoliko meseci oborili cene četvorotočkaša za 10 do 30 odsto. Slabu potražnju objašnjavaju sve lošijom kupovnom moći građana, ali i strahom od kreditnog zaduživanja. Zbog toga su neki od auto-salona u RS prisiljeni da stave katanac.\nMada se očekivalo da će ukidanje carina na nove automobile iz EU probuditi domaće auto tržište, ovdašnji kupci, skromne platežne moći, teško se odlučuju na dodatne troškove kupovine automobila. Iako cenom nikada nisu bili jeftiniji, novi automobili za većinu građana još su nedostižan luksuz. Blokada u prodaji najizraženija je u salonima koji nude višu i skuplju klasu.\nProdajni savetnik u banjalučkom „Audi centru“ Željko Šarić kaže da u ovom salonu u odnosu na lane oko 40 odsto manje kupaca. Objašnjava kako se radi o premijum klasi automobila, a ono što se uspe da proda pripada srednjoj premijum klasi, vrednosti oko 60.000 KM.\nMenažer prodaje „Sladabonija“ zastupnika „tojote“ kaže kako beleže nešto slabiji promet, ali još uspevaju da pokriju troškove poslovanja. Kaže da mesečno prodaju 10 do 12 vozila, ali uglavnom jeftinih modela.\nŠef prodaje vozila u „Union autu“, uvozniku „renoa“,“dačije“ i „nisana“ Rade Kovačević kaže da im je ove godine prodaja pala za 22 odsto, iako su cene oborene za 10 procenata. Najviše mušterija imaju modeli koji koštaju do 25.000 KM.\nDa su kriza i besparica pogodile i kupce plićeg džepa dokazuju slabi prodajni rezultati u salonima polovnih automobila. Direktor salona „Auto mali“ iz Banjaluke Siniša Radovanović kaže da je totalni zastoj u prodaji, a da je kriza počela još u avgustu prošle godine.\n„Kupci žele što jeftinije, mlađe i bolje, a to je teško spojivo. Uvozimo automobile iz Nemačke, kvalitetni su, ali nema kupaca“, kaže on.\nVlasnik salona „Auto Bista“ iz Prnjavora Milenko Bjelanić objašnjava da su zbog krize spustili cene polovnih automobila za oko 20 odsto, ali je i pored toga promet manji za 30 odsto.\nVlasnik derventskog salona polovnnjaka „Braća Đukić“, Simo Đukić kaže da je trenutno za 10 do 15 odsto manje kupaca. Interesantno, Đukić napominje kako nema zastoja u prodaji luksuznijih modela, koji i dalje imaju veliki broj kupaca.\n„Kod nas se najbolje pazare automobili vrednosti od 35.000 do 60.000 KM. Pad broja kupaca nije zabrinjavajući, jer je ranije postojao trend masovnog uzimanja kredita, ali i velikih nabavki vozila koja su kupovale državne institucije. Ne kupuje se auto svaki dan, pa je normalno da se i tržište malo zasitilo. Zato sad imamo salone koji su pred zatvaranjem, jer po pet meseci nisu prodali nijedan automobil“, tvrdi Đukić.


Predstavljena publikacija na projektu "Osnaživanje mladih za savremeno poslovanje" - Eyca\nProjektni timovi NVO "Centar za omladinsku edukaciju" i NVO "CAZAS" kreirali su i odštampali publikaciju, u kojoj su predstavljene projektne aktivnosti i rezultati istraživanja.\nProgram „Osnaživanje mladih za savremeno poslovanje“ imao je za cilj unaprjeđenje znanja, vještina i kompetencija mladih za zapošljivost, mobilnost na tržištu rada i konkurentnost, a aktivnosti su realizovane u Kotoru, Tivtu, Podgorici i Pljevljima u periodu novembar 2020. – avgust 2021. godine.\nKao specifični ciljevi projekta, definisani su:\n- Uspostavljanje efikasnog partnerskog odgovora na unaprjeđenja znanja i kompetencija mladih\n- Edukacija i osnaživanje vještina i kompetencija mladih u oblastima digitalne pismenosti, informacionih tehnologija, poslovne komunikacije, preduzetništva, mobilnosti i ličnog razvoja.\nProjekat je bio usmjeren na ciljnu grupu uzrasta od 15 do 30 godina sa fokusom na srednjoškolce i visokoškolce bez usavršenih vještina potrebnih za savremeno poslovanje.\nRealizacija projektne ideje doprinjela je podizanju svijesti mladih, institucija i generalno javnosti o značaju unaprjeđenja znanja, vještina i komptenecija za veći stepen zapošljavanja naše ciljne grupe.\nPublikacija je dostupna na Dropbox linku, ali i u prostorijama kancelarije NVO "Centar za omladinsku edukaciju" u tiražu od 200 komada, a veći dio distribuiran je ka partnerima na projektu, koji su u saradnji sa realizatorima projekta učestvovali u realizaciji okruglih stolova i radionica.


ЕУ: Србија ће морати да раскине споразум са Евроазијском економском унијом - Нови Стандард\nEU: Srbija će morati da raskine sporazum sa Evroazijskom ekonomskom unijom\n29.08.2019. 16:37 16.07.2020.\n“Srbija se obavezala da će se povući iz svih bilateralnih sporazuma o trgovini na dan ulaska u EU”, napominje Komisija\nIstu poruku poslao je i predsedavajući Odbora Evropskog parlamenta za spoljne poslove Dejvid Mekalister: „Tekst sporazuma o slobodnoj trgovini sa Rusijom trebalo bi da ima i izlaznu stavku, što bi garantovalo da Srbija može da se povuče iz sporazuma po njenom pristupu EU”. Sporazum o slobodnoj trgovini između Srbije i Rusije postoji od 2000. godine.\nIzvor Politika, 29. avgust 2019.\nREAGOVAO RASIM LjAJIĆ\nKomentarišući poruku EK da će Srbija morati da raskine novi sporazum sa Evroazijskom unjom (EAEU), koju je preneo EU obzerver, Ljajić je Tanjugu rekao da je to konstatovanje nesporne činjenice koja je poznata Srbiji, te da naša zemlja neće učiniti ništa da ugrozi svog glavnog spoljnotrgovinskog partnera – EU.\nMinistar podseća da u zajedničkoj poziciji EU za otvaranje poglavlja 30, “Ekonomski odnosi sa inostranstvom” iz decembra 2017. godine, jasno stoji da će se od Srbije zahtevati da raskine sve sporazume o slobodnoj trgovini koje je imala sa trećim zemljama.\n“To je EU tražila i od Slovenije i Hrvatske, koje su raskinule sve sporazume sa zemljama u regionu, odnosno u okviru CEFTA sporazuma”, naglašava Ljajić.\n“Ovo nije nikakva novost, nismo nikakav izuzetak u tom pogledu. Jednostavno, radi se o tome da zemlja koja postane članica EU mora da prihvati sve sporazume i trgovinski režim koje zemlje EU imaju sa trećim zemljama”, objašnjava Ljajić.\nPrema tome, ako je EU imala ili ima sporazum o slobodnoj trgovini sa Južnom Korejom ili Marokom, onda će i za Srbiju, kad uđe u Uniju, važiti ti sporazumi o slobodnoj trgovini sa trećim zemljama, a neće važiti sa onim zemljama sa kojima je Srbija ranije imala zaključene sporazume u toj oblasti. Lajić kaže da Srbija neće učiniti ništa da ugrozi svog glavnog spoljnotrgovinskog partnera, a to je EU.\nNe postoji alternativa tom tržištu, jer 65 odsto roba uvozimo i izvozimo iz zemalja EU, prema tome, to je apsolutno glavni spoljnotrgovinski partner i pridržavaćemo se pravila koja važe u EU, kao i procesa pridruživanja Srbije Uniji”, navodi Ljajić.\nDodaje da Srbija ne radi ništa što je protivno pravilima EU i da neće ugroziti trgovinske i svake druge odnose sa EU. Sporazum o slobodnoj trgovini između Srbije i Rusije postoji od 2000. godine, a Srbija bi 25. oktobra trebalo da potpiše trgovinski sporazum sa Evroazijskom ekonomskom unijom.\nLjajić objašnjava da se Sporazum o slobodnoj trgovini do sada odnosio na Rusiju, Belorusiju i Kazahstan, a da će se proširiti na još dve nove zemlje, Jermeniju i Kirgistan, kao i da se proširuje obim roba koje mogu bescarinski da se izvoze na to tržište od 180 miliona ljudi.\nNovina je, navodi Ljajić, da će pet novih proizvoda moći bescarinski da se izvozi iz Srbije. Reč je o svim vrstama voćnih rakija, svim vrstama ovčjeg i kozjeg sira, 400 tona kravljeg sira, 90.000 litara vinjaka i 2.000 tona cigareta.\n“Nema potrebe da se podiže prašina oko nečega što nema političku dimenziju, koja se ovde želi dati. Ovde je u pitanju ekonomsko-trgovinski odnos i naš interes da omogićimo našoj privredi i proizvođačima da izvoze po povoljnim uslovima na veliko tržište”, istakao je Ljajić.\nSmatra da je to dobar signal i za strane investitore koji dobrim delom dolaze u Srbiju i zbog Sporazuma o slobodnoj trgovini sa Ruskom Federacijom, jer će i oni moći da izvoze bez carina na tržište cele Evroazijske unije.\nIzvor Tanjug/RTS, 29. avgust 2019.\nDnevne vestiEvroazijska ekonomska unijaEvropska komisijaEvropska UnijaEURasim LjajićSrbija


SRPSKA - Do kraja 2016. godine novi krivični zakon | Trebinje Live\nSRPSKA - Do kraja 2016. godine novi krivični zakon\nMinistar pravde Republike Srpske Anton Kasipović izjavio je da bi do kraja ove godine trebalo da bude usvojen novi krivični zakon, čije bi određene odredbe bile strože od postojećih.\nKasipović je naveo da bi u novom krivičnom zakonu trebalo jasnije odrediti sankcije za pojedina krivična djela, među kojima su sajber kriminal i pedofilija.\n- Vlada Republike Srpske, na prijedlog Ministarstva pravde, u decembru prošle godine formirala je radnu grupu za izradu novog krivičnog zakona, koji je jedan od najvažnijih zakonskih rješenja - rekao je Kasipović.\nOn je podsjetio da je osnovni tekst postojećeg Krivičnog zakona Republike Srpske usvojen 2003. godine i da je do sada nekoliko puta mijenjan i dopunjavan.\n- Više ne postoji mogućnost da se rade nove izmjene i dopune. Međutim, ovo nije razlog za donošenje novog zakona, nego nova krivična djela za koja bi trebalo odrediti sankcije i postupke - pojasnio je Kasipović.


Miloš Vučević potpredsednik Srpske napredne stranke, posetio Gradski odbor SNS Šabac\nPotpredsednik Srpske napredne stranke Miloš Vučević posetio je Gradski odbor Srpske napredne stranke u Šapcu i ocenio da je vreme da Šabac posle dugo vremena konačno dobije odgovornu i poštenu vlast koja će, za razliku od sadašnje, raditi u interesu građana.\nTokom posete, Vučević je razgovarao sa članom Izvršnog odbora Srpske napredne stranke i koordinatorom za Mačvanski i Kolubarski okrug Branislavom Malovićem, poverenicima Srpske napredne stranke za Šabac dr Aleksandrom Pajićem, Bobanom Birmančevićem i Radivojem Mićićem i članicom Izvršnog odbora Srpske napredne stranke Ninom Mitić.\nVučević je pohvalio rad Gradskog odbora Srpske napredne stranke u Šapcu i istakao da su kandidati srpskih naprednjaka na predstojećim izborima u Šapcu odgovorni i čestiti ljudi, koji mogu stati na crtu protivnicima i izboriti se za dobrobit svih Šapčana.\nNe postoji sumnja da će Srpska napredna stranka na izborima u Šapcu pobediti i verujem da će pobeda naše republičke i lokalne liste biti ubedljiva, rekao je Vučević i istakao da je Srpskoj naprednoj stranci uvek zadovoljstvo da se politički takmiči i pokaže da ima bolji program, plan i ideju od svojih političkih konkurenata.\nTakođe, mi imamo pravog lidera Aleksandra Vučića čije ime je u samom nazivu liste na kojoj su pošteni i čestiti Šapčani, naši kandidati, koji su spremni da povedu Šabac u bolju budućnost, istakao je Vučević i pozvao sve građane da 21. juna izađu na izbore i svojim glasom za Srpsku naprednu stranku doprinesu prosperitetu i napretku i Srbije i Šapca.\nDo pobede!, naglasio je potpredsednik Srpske napredne stranke Miloš Vučević\nTags: GO SNS Šabac, izbori, Miloš Vučević\nNastavak obustavljenih konkursa za dodelu podsticajnih sredstava u oblasti poljoprivrede


Raspored - Radio Slobodna Evropa, Nedjelja/nedelja 18 decembar/prosinac 2011\nU emisiji poslušajte: - Kako se jednog razgovora sa Vaclavom Havelom, danas preminulim slavnim disidentom, dramskim piscem i predsednikom Čehoslovačke i Češke, seća Ivan Orlić, bivši ambasador BiH u Pragu. - U Mostu Radija Slobodna Evropa, vođena je polemike o tome da li treba zabraniti ultradesničarske organizacije u Srbiji. Učesnici polemike su Branko Radun, politički analitičar, i Ivan Kuzminović, aktivista Helsinškog odbora za ljudska prava Srbije\nEmisija o putu BiH ka Evropskoj uniji. Izdvajamo: - Ima li opasnosti da građanima regije bude ukinut bezvizni režim za putovanja u zonu Šengenskog sporazuma? Koliko „lažnih“ azilanata u evropskim zemljama ima iz BiH i šta planira učiniti nadležno ministarstvo Vijeća ministara? - Kako se BiH priprema za ljeto 2013. kada Hrvatska uđe u EU i uvoz robe preko njenih granica istovremeno bude značio poštivanje strogih evropskih standarda o sigurnosti hrane? - BH kompanija „Organska kontrola" zvanično je priznata za certifikaciju organskih proizvoda namijenjenih tržištu zemalja članica EU. - Šta podrazumijeva i koliko je značajna Euraxess inicijativa za istraživački rad i mobilnost istraživača?


"Lažna vest" uzrok obračuna Dodika sa NATO - Svet - Dnevni list Danas\nPočetna » Svet » „Lažna vest“ uzrok obračuna Dodika sa NATO\n„Lažna vest“ uzrok obračuna Dodika sa NATO\nKlasična „lažna vest“ koja se pojavila u medijima u Bosni i Hercegovini dovela je u pitanje vojnu saradnju BiH sa SAD, a predsedniku Republike Srpske Miloradu Dodiku, poznatom po otvorenoj proruskoj politici, poslužila je kao povod za najavu da će na teritoriji tog entiteta zabraniti održavanje bilo kakvih NATO vojnih vežbi.\n0Piše: Danas Online/ N1 21. februara 2018. 14.43\nNa stranicama jednog marginalnog portala u BiH u utorak se pojavila vest s bombastičnim naslovom „Uskoro velika NATO vežba u Banjaluci, avionska eksadrila, osiromašeni uranijum i medijska priprema Srba u RS“.\nPozvavši se na dokumente iz Ministarstva obrane BiH i Zajedničke komande oružanih snaga portal Dnevnik.ba naveo je kako su u toku pripreme za organizovanje vežbe na vojnom poligonu Manjača kod Banjaluke, u kojoj bi učestvovali i američki avioni A-10, prenosi Hina. kako navode, najavljeno je stacioniranje 400 vojnika NATO-a u kasarni Kozara u Banjaluci te eskadrila od 10 aviona (što američkih, što litvanskih), koji bi bili locirani na aerodromu Mahovljani u Republici Srpskoj. Za avion A-10 navedeno je da je naoružan topom od 30 mm „Vulkan“ sa municijom, odnosno sa osiromašenim uranijumom.\nHina navodi, da se Portal pritom poziva na dogovor koji je o tome postignut tokom prošlonedeljnog sastanka zvaničnika Ministarstva obrane BiH i oružanih snaga BiH s generaom Džonom Gronskim, zamenikom komandanta američkih oružanih snaga u Evropi zaduženog za nacionalnu gardu.\nPortal je, takođe, tvrdio kako su s vojnom vežbom u celosti saglasni ljudi bliski političkim strankama iz RS koje čine deo vlasti na državnom nivou a istovremeno su Dodikovi politički protivnici. Sve to, uz pominjanje upotrebe osiromašenog uranijuma, poslužio je kao „crvena krpa“ političarima u RS i njima bliskim medijima za talas različitih optužbi, posebno podstaknutih tvrdnjom kako je upotreba streljiva s osiromašenim uranijem već gotova stvar.\nPritom su isticali kako je reč o istoj municiji koju je NATO koristio tokom udara na pozicije vojske bosanskih Srba 1995, a ta činjenica u RS i danas je medijski eksploatisana, uz optužbe koje nikada nisu naučno potvrđene da je to izazvalo povećanje broja obolelih od carcinoma, porenosi Hina.\nMinistarstvo obrane BiH odmah je reagovalo, navodeći kako je sastanak s generalom Gronskim zaista održan, no da na njemu ništa nije dogovoreno.\n„U sklopu bilateralne saradanje sa SAD, osim niza drugih aktivnosti, razmatra se i realizacija vežbe vazdušno-kopnene integracije – Air to Ground Integration tokom 2019. godine. Eventualna organizacija vežbe u početnoj je fazi usaglašavanja, te još nisu utvrđeni ni scenario, niti učesnici, kao ni sredstva kojima bi se vežba izveia“, stoji u saopštenju Ministarstva obrane.\nDemantij i iz Ambasade SAD\nSličan demantij stigao je i iz ambasade SAD uz isticanje kako, ukoliko vežbe i bude, nikakva upotreba bojne municije ne dolazi u obzir. ambasada ističe kako se zajednička vježba razmatra u 2019. godini te da je reč o delu partnerstva između Nacionalne garde Merilenda i OS BiH, starom već 16 godina.\n„Ukoliko se dogovor između ODC i Ministarstva odbrane BiH postigne, ova bi aktivnost bila veoma slična prethodnim vežbama koje su se odvijale širom BiH, ali i širom regiona, kroz Program državne partnerske saradnje (State Partnership Program), uključujući Srbiju, Crnu Goru, Makedoniju, Hrvatsku i Sloveniju“, stoji u saopštenju ambasade SAD u kome se dodaje da je dopremanje aviona A-10 na vežbu opcija, jer su oni opremljeni posebnim sistemima letenja koji znatno smanjuju rizik od udesa ili kvarova.\nDodik je odmah od člana Predsjedništva BiH Mladena Ivanića zatražio izjašnjavanje o najavama vojne vežbe kod Banjaluke, a ovaj mu je odgovorio kako državni vrh, koji je ujedno vrhovno vojno zapovedništvo, uopšte nije odobrio plan vojnih vježbi za 2019. pa tako ni onu na Manjači.\nDodik je na kraju poručio kako će učiniti sve da se najavljena vojna vežba ne održi.\n„Učinićemo sve da se ona ne održi u Banjaluci a hoće li se održati u Federaciji BiH videćemo“, kazao je Dodik u intervjuu za Prvu TV.\nPodsetio je kako je palament RS prošle godine usvojio rezoluciju o vojnoj neutralnosti tog entiteta, pa RS stoga ne treba ni vežbe NATO-a, a indirektno je zapretio i kako će po svaku cenu spričiti sprovođenje vežbe na Manjači, čak i ukoliko da se o tome donese zakonita konačna odluka.\nMilorad Dodik, NATO\nPrženi pirinač sa jajima (recept)\nU BiH još 282 novoobolela, devet preminulih


Chevrolet zvanični automobilski partner fudbalskog kluba Liverpool! Chevrolet zvanični automobilski partner fudbalskog kluba Liverpool! – MOTOR blog\nChevrolet zvanični automobilski partner fudbalskog kluba Liverpool!\nNajbolji sa najboljima – tako bi najkraće mogao da se opiše dogovor koji su juče postigli Chevrolet i fudbalski klub Liverpool, po kome će Chevrolet u naredne četiri godine biti zvanični automobilski partner jednog od najtrofejnijih engleskih fudbalskih klubova.\nPrema dogovoru, Chevrolet je i zvanični sponzor predsezonske turneje Liverpoola po Sjedinjenim Američkim Državama, koja je već započela, i u sklopu koje će slavni klub sa Enfilda odigrati nekoliko utakmica na američkom tlu.\n“Navijači Liverpoola širom sveta poznati su po fanatičnoj odanosti i ljubavi prema svom klubu. Naš dogovor sa slavnim klubom nije klasičan sponzorski ugovor, već je cilj da u centar svih aktivnosti koje ćemo zajedno preduzimati u naredne četiri godine postavimo verne fanove Liverpoola”, izjavio je povodom potpisivanja ugovora Kris Peri, potpredsednik Chevrolet marketinga na globalnom nivou.\n“Kao i naš klub, i Chevrolet ima dugu i bogatu istoriju tokom koje je konstantno napredovao i rastao, i predstavlja idealnog partnera za nas. Radujemo se saradnji sa Chevroletom, jednim od najvećih svetskih automobilskih brendova. Zajedno ćemo pokušati da u narednom periodu naše navijače, koji su “na glasu” kao jedni od najodanijih i najvatrenijih na svetu, aktivnije uključimo u dešavanja u klubu”, rekao je Ian Ajri, jedan od direktora fudbalskog kluba Liverpool, nakon potpisivanja ugovora o saradnji sa Chevroletom.\nChevrolet zvanični automobilski partner fudbalskog kluba Liverpool! was last modified: July 30th, 2012 by Siniša Banda


Koje beogradske ulice zatvara Maraton / FOTO | SerbianForum\nKoje beogradske ulice zatvara Maraton / FOTO\nBeograd -- Povodom održavanja 29. Beogradskog maratona, u subotu 16. aprila pojedine ulice u centru Beograda će biti zatvorene za saobraćaj.\nKako je objavljeno na zvaničnom sajtu Beogradskog maratona, pojedine ulice će biti zatvorene od ponoći pa sve do 19 časova u subotu.\nZa vreme održavanja 29. Beogradskog maratona biće izmenjene trase pojedinih linija Gradskog saobraćajnog preduzeća.\nBeograd -- Za vreme održavanja 29. Beogradskog maratona biće izmenjene trase pojedinih linija Gradskog saobraćajnog preduzeća.\nKao napomena je navedeno da će se na većini linija primenjivati intervalski način rada i da će vozila saobraćati na 15 ili 20 minuta u zavisnosti od raspoloživih vozila i stanja na terenu.\nBiće izmenjene kako linije autobuskog, tako i trolejbuskog i tramvajskog saobraćaja.


ĐURĐEV: Kampanja protiv Stefanvića je bila izvidnica onih koji tzv. Kosovo guraju u Interpol - Informer\nPredsednik Srpske lige Aleksandar Đurđev smatra da u narednih nekoliko dana Srbiji predstoji teška borba protiv prijema tzv. Kosova u Interpol\n- Sva pažnja srpskih rodoljuba će između 15. i 18. oktobra biti usmerena na Santjago, gde će se održati ovogodišnja Generalna skupština InterpolaNašoj državi ponovo predstoji diplomatska borba protiv lažne države Kosovo, koja ponovo pokušava da se domogne članstva u međunarodnoj policijskoj organizaciji – izjavio je Đurđev.\nOn ističe da ga nije iznenadilo to što zvanična Priština ponovo pokušava da postigne ono što nije uspela protekle godine u Dubaiju.\n- Mnogi su govorili da je, nakon debakla na sednici Interpola u Dubaiju, tzv. Kosovo definitivno odustalo od dobijanja članstva u Interpolu. Srpski MUP je očigledno bio upoznat sa delatnostima kosovskih policijskih funkcionera, koji su vodili skrivenu kampanju po svetu lobirajući za svoje ciljeve. Imam potpuno poverenje u ministra Nebojšu Stefanovića i ostalo rukovodstvo MUP-a, s obzirom da su prošle godine pokazali da imaju sve neophodne pravne argumente, ali i politički talenat da spreče tzv. Kosovo u njegovim namerama“ – istakao je predsednik Srpske lige.\nKomentarišući odobrenje čileanskih vlasti da delegacija Kosova učestvuje na skupštini Interpola u Santjagu, Đurđev je ocenio da je samim stavljanjem ovog pitanja na dnevni red Generalne skupštine Interpola međunarodno pravo bačeno pod noge.\n- Srbija je navikla da se bori u neravnopravnim uslovima, ali i da pobeđuje. Predstavnici MUP-a Srbije su se već sastali sa predstavnicima više zemalja u Čileu i ukazali na jasan interes Srbije da se prijem lažne države u Interpol spreči. Ministar Stefanović je juče stigao u Santjago i danas otpočinje sa serijom intenzivnih diplomatskih aktivnosti po ovom pitanju. Mnoge uši će hteti da čuju njegove reči, jer iza njega stoji i više nego uspešna međunarodna policijska saradnja sa partnerima iz Moskve, Pekinga, Madrida... - napomenuo je Đurđev.\nZaključno, Đurđev je istakao da srpska javnost možda nije znala da se sprema novi pokušaj Prištine da uđe u Interpol, ali da je to bilo itekako poznato nekim opozicionim partijama u Srbiji.\n- Kako drugačije objasniti to što su baš u proteklih nekoliko sedmica tempirali svoju kampanju protiv Stefanovića i njegove porodice? Kako objasniti to da je ta kampanja bila usmerena na rušenje međunarodnog ugleda srpskog ministra? Treba samo pratiti tragove novca kojim se tzv. opozicija finansira i mnoge stvari će postati jasnije. Njih finansiraju oni koji guraju tzv. Kosovo u Interpol, oni su sve vreme bili njihova izvidnica – zaključio je predsednik Srpske lige.\nAleksandar Đurđev Nebojša Stefanović Kosovo Interpol


Vesa Petrović - "Ludilo" po parketu za ovacije "Grobara"\nVesa Petrović – „Ludilo“ po parketu za ovacije „Grobara“\nHome » Ex Yu košarka » Vesa Petrović – „Ludilo“ po parketu za ovacije „Grobara“\n9. maja 2002. godine u prvom meču četvrtine finala prvenstva Jugoslavije u košarci, Partizan je prema očekivanjima bez većih problema u „Večitom derbiju“ savladao Crvenu zvezdu. Rezultat 91:72 potpuno oslikava kvalitet obe ekipe tih godina, jer je Partizan imao mnogo kvalitetniji igrački sastav, pa ubedljiv trijumf „Crno-belih“ nikoga nije iznenadio. Bivši igrač „Crveno-belih“ Miloš Vujanić je sa 26 poena vodio Partizan do trijumfa, najbolje ga je poenterski pratio Vlado Šćepanović, ali navijači Partizana sa tog susreta najviše pamte poteze Veselina Petrovića iz finiša meča.\nPartizan je tih godina imao „Dream team“, bilo je tu puno zvezda i onih od kojih se očekuje da postanu zvezde (Vlado Šćepanović, Miloš Vujanić, Jovo Stanojević, Nenad Krstić, Stevan Nađfeji…), ali su „Grobari“ ubedljivo najviše voleli Veselina Petrovića, koji jeste bio zvezda (možda ne kao neki gore pomenuti), ali je i uvek „ostavljao srce na parketu“, što su navijači Partizana posebno cenili. Vesa Petrović nije znao šta je izgubljena lopta, za njega nisu postojale male i velike utakmice, niti manje važni trenuci na meču, što se najbolje videlo u finišu tog „Večitog derbija“. Partizan je imao 20 poena prednosti, na semaforu je bilo nešto više od dva minuta do kraja susreta i činilo se da meč ulazi u „mirnu luku“ i da se ništa značajnije više ne može dogoditi, ali…\nVesa Petrović je uvek „ginuo“ na terenu u dresu Partizana.\nVesa Petrović je igrao kao da je rezultat nerešen i kao da pitanje pobednika meča nije rešeno, pa je tako u napadu Zvezde prvo odličnom odbranom izbio loptu Pekoviću, da bi se potom „bacio“ po loptu koja je bila bliža igračima Zvezde i uspeo da dođe do nje. Navijači i trener Vujošević su aplaudirali Petroviću na borbenosti, a on je svoj potez znao da proslavi. Već u narednom napadu „Crno-belih“, Vule Avdalović je ostao sam na liniji za tri poena, ali nije pogodio, a lopta je završila izvan linije za tri poena. Učinilo se da je bliža igraču Zvezde, ali se Vesa Petrović ponovo „baca“ na parket, odbija loptu, koja dolazi do igrača Zvezde i taman kada se učinilo da će je Vladimir Tica uzeti sa parketa, Vesa Petrović se još jednom „baca“ po parketu, „doleće“ ispred Tice i „otima“ loptu, koju potom dodaje do saigrača. Usledile su ovacije i skandiranje navijača Partizana Veselinu Petroviću, koji su na kratko zaustavljeni posle izgubljene lopte „Crno-belih“, ali su se opet nastavili pošto je Vesa u narednom napadu Partizana pogodio trojku sa 7 metara. „Pionir“ je „eksplodirao“ kao da je Petrović pogodio šut koji je u najmanju ruku doneo važan trijumf „Crno-belima“, a bio je to za navijače Partizana najbolji završetak ne baš toliko interesantnog „Večitog derbija“. Vesa Petrović je zbog svoje borbenosti, odnosu prema grbu Partizana, kao i činjenice da je uvek „ostavljao srce na parketu“ u dresu „Crno-belih“, postao jedan od najvećih ljubimaca „Grobara“ na početku 21. veka, a kako su izgledali trenuci sa „Večitog derbija“ koji možda i najbolje pokazuju zašto je Veselin Petrović imao kultni status kod navijača Partizana, možete pogledati na snimku koji je pred vama.


Hronika - datum: 2018-06-21 ODREĐEN PRITVOR RANKU RADULOVIĆU I NJEGOVIM SARADNICIMA\nHapšenje Ranka Radulovića Osumnjičeni za dva ubistva, planirali još pet\nKriminalna grupa koju je, prema sumnjama Specijalnog državnog tužilaštva, formirao Nikšićanin Ranko Radulović umiješana je u izvršenje ukupno sedam najtežih krivičnih djela.\nPrema pouzdanim saznanjima „Dana“, devetorica uhapšenih, sa saučesnicima za kojima policija traga, sumnjiče se da su počinili dva ubistva i da su pripremali još pet likvidacija. Među njihovim metama bili su i policijski funkcioneri.\nOsim Ranka Radulovića, policija je prekjuče uhapsila i njegovog bratanića Stefana Radulovića (22), Luku Radulovića (24), Ratka Martinovića (38), Darka Vickovića (38), Nikolu Mandića (20) i državljane Bosne i Hercegovine Nenada Luburu (52) i Radoja Preradovića (54). Poslednji je uhapšen Radulovićev saradnik Radoš Petrušić.\nKao organizatora kriminane grupe policija je označila Ranka Radulovića. Sumnja se da je on organizovao ostale članove koji su za veće novčane iznose trebalo da počine više krivičnih djela. Planove ove grupe otkrio je njihov saučesnik u nekim od krivičnih djela koja su planirali da počine. Taj saučesnik uhapšen je nekoliko dana ranije i tokom saslušanja u Specijalnom državnom tužilaštvu priznao je u kojim likvidacijama je on trebalo da učestvuje, a nakon toga je odao i ostale članove kriminalne grupe i detaljno opisao njihova zaduženja. Istražitelji vjeruju da su hapšenjem članova Radulovićeve grupe spriječili izvršenje više krivičnih djela, a da su neka i rasvijetlili.\nDevetorica osumnjičenih saslušai su sinoć pred sudijom za istragu Višeg suda u Podgorici Miroslavom Bašovićem. On im je nakon toga odredio pritvor po raznim osnovima – opasnost od uticaja na saučesnike ili svjedoke, opasnost od bjekstva i ponavljanja djela.\nSvi osumnjičeni su dan ranije pred tužiocem u Specijalnom državnom tužilaštvu Stojankom Radović negirali krivicu.\nIstraga je proglašena tajnom, zbog čega advokati odbrane nijesu smjeli da iznose detalje o krivičnim djelima koja se uhapšenima stavljaju na teret.\nAkcija hapšenja navodnog organizatora mafijaške grupe izvedena je u ponedjeljak u Nikšiću. Policija je blokirala prilaze Radulovićevom lokalu „Tani”, u centru Nikšića, gdje je, navodno, i uhapšen. Blokirana je bila i Radulovićeva porodična kuća, gdje su pripadnici policije izvršili detaljan pretres, koji je trajao više od dva sata.\nPretresene su i kuće ostalih uhapšenih. U nekim objektima pronađeno je oružje.\nPo nalogu tužioca, obaviće se brojna vještačenja kako bi se utvrdilo više detalja o aktivnostima članova „nikšićke kriminalne grupe“.\nMladi članovi navodno su vrbovani kako bi iznajmljivali vozila od rentakar agencija i njima prevozili ubice do mjesta gdje je trebalo počiniti likvidacije.\nOsim uhapšenih, policija traga za još nekoliko osoba koji su, navodno, saučesnici Radulovića i njegovih saradnika.\nRadulović je za stvaranje kriminalne organizacije terećen i 2015. godine, kada je policija sprovodila akciju „Sova”. Nedavno je Viši sud Podgorici ukinuo presudu kojom je osuđen na godinu dana zatvora zbog nedozvoljenog držanja oružja i eksplozivnih materija. Prethodno su za posjedovanje tri pištolja pravosnažnim presudama već osuđeni Nikšićani Ratko Martinović i Darko Vicković.\nRadulović je hapšen i 2015. godine zbog zelenašenja, ali je tokom sudskog postupka oslobođen te optužbe.M.V.P.\nBez zvaničnih saopštenja\nIako se nezvanično navodi da je akcija hapšenja devetorice osumnjičenih imala velike rezultate – rasvjetljavanje i sprečavanje najtežih krivičnih djela, iz Uprave policije i Specijalnog državnog tužilaštva nijesu se zvanično oglašavali ovim povodom. Istražitelji i dalje prikupljaju dokaze, a nije još donesena ni naredba o sprovođenju istrage.


4. jun 2014. Četvrta posebna sednica Narodne skupštine Republike Srbije u 2014. godini\nPredsednica Narodne skupština utvrdila je za ovu sednicu sledeći dnevni red:\n1. Redovan godišnji izveštaj Poverenika za zaštitu ravnopravnosti za 2013. godinu, koji je podneo Poverenik za zaštitu ravnopravnosti, sa Predlogom zaključka Odbora za ljudska i manjinska prava i ravnopravnost polova;\n2. Redovan godišnji izveštaj Zaštitnika građana za 2013. godinu, koji je podneo Zaštitnik građana, sa Predlogom zaključka Odbora za ljudska i manjinska prava i ravnopravnost polova i Predlogom zaključka Odbora za pravosuđe, državnu upravu i lokalnu samoupravu;\n3. Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2013. godinu, koji je podneo Poverenik za informacije od javnog značaja i zaštitu podataka o ličnosti, sa Predlogom zaključka Odbora za ljudska i manjinska prava i ravnopravnost polova i Predlogom zaključka Odbora za pravosuđe, državnu upravu i lokalnu samoupravu;\n4. Izveštaj o radu Agencije za borbu protiv korupcije za 2013. godinu, sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje, koji je podnela Agencija za borbu protiv korupcije, sa Predlogom zaključka Odbora za finansije, republički budžet i kontrolu trošenja javnih sredstava i Predlogom zaključka Odbora za pravosuđe, državnu upravu i lokalnu samoupravu;\n5. Izveštaj o radu Državne revizorske institucije za 2013. godinu, koji je podnela Državna revizorska institucija, sa Predlogom zaključka Odbora za finansije, republički budžet i kontrolu trošenja javnih sredstava;\nNarodna skupština je, većinom glasova narodnih poslanika, prihvatila predlog narodnog poslanika prof. dr Vladimira Marinkovića da se obavi zajednički jedinstveni pretres o tačkama 1, 2. i 3. dnevnog reda, i zajednički jedinstveni pretres o tačkama 4. i 5. dnevnog reda sednice.\nNa predlog Odbora za administrativno-budžetska i mandatno-imunitetska pitanja, Narodna skupština je konstatovala prestanak mandata pre isteka vremena na koje je izabran, narodnom poslaniku Miodragu Rakiću, danom nastupanja smrti.\nPredsednica Narodne skupštine Maja Gojković pozdravila je u ime narodnih poslanika i u svoje ime, šefa političke sekcije pri Delegaciji Evropske unije u Republici Srbiji Luku Bjankonija, zamenicu šefa Misije Saveta Evrope u Srbiji Nadju Ćuk i predstavnike Misije OEBS u Srbiji Miloša Bulje, Djel Mason i Jelenu Jokanović, koji su pratili deo sednice sa galerije velike sale.\nU prepodnevnom delu rada, Narodna skupština započela je zajednički jedinstveni pretres o Redovnom godišnjem izveštaju Poverenika za zaštitu ravnopravnosti za 2013. godinu, sa Predlogom zaključka Odbora za ljudska i manjinska prava i ravnopravnost polova; Redovnom godišnjem izveštaju Zaštitnika građana za 2013. godinu, sa Predlogom zaključka Odbora za ljudska i manjinska prava i ravnopravnost polova i Predlogom zaključka Odbora za pravosuđe, državnu upravu i lokalnu samoupravu i Izveštaju o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2013. godinu, sa Predlogom zaključka Odbora za ljudska i manjinska prava i ravnopravnost polova i Predlogom zaključka Odbora za pravosuđe, državnu upravu i lokalnu samoupravu.\nPredstavnici predlagača izveštaja, Poverenica za zaštitu ravnopravnosti dr Nevena Petrušić, Zaštitnik građana Saša Janković i Poverenik za informacije od javnog značaja i zaštitu podataka o ličnosti Rodoljub Šabić obrazložili su izveštaje narodnim poslanicima.\nDo kraja dana, Narodna skupština vodila je zajednički jedinstveni pretres o tačkama 1, 2. i 3. dnevnog reda sednice.\nDrugog dana rada, pre prelaska na rad po dnevnom redu sednice, predsednici, odnosno ovlašćeni predstavnici poslaničkih grupa narodni poslanici Enis Imamović, Aleksandar Čotrić, Miroslav Markićević i dr Blagoje Bradić zatražili su obaveštenja i objašnjenja u skladu sa članom 287. Poslovnika Narodne skupštine.\nPredsedavajuća sednici, predsednica Narodne skupštine Maja Gojković, izvinila se, u ime Narodne skupštine, i u svoje ime, poverenicima i građanima Srbije zbog grubog previda predsedavanja sednicom Narodne skupštine prethodnog dana čime je onemogućeno da se poverenici u završnoj reči obrate Narodnoj skupštini, iako su, po Poslovniku Narodne skupštine, imali pravo na to.\nNarodna skupština je nastavila i zaključila zajednički jedinstveni pretres o predlozima akata iz tačaka 1, 2. i 3. dnevnog reda sednice.\nU nastavku rada, Narodna skupština je započela zajednički jedinstveni pretres o predlozima akata iz tačaka 4. i 5. dnevnog reda sednice, odnosno o Izveštaju o radu Agencije za borbu protiv korupcije za 2013. godinu, sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje, sa Predlogom zaključka Odbora za finansije, republički budžet i kontrolu trošenja javnih sredstava i Predlogom zaključka Odbora za pravosuđe, državnu upravu i lokalnu samoupravu i o Izveštaju o radu Državne revizorske institucije za 2013. godinu, sa Predlogom zaključka Odbora za finansije, republički budžet i kontrolu trošenja javnih sredstava.\nU ime predlagača, izveštaje su, narodnim poslanicima, predstavili direktorka Agencije za borbu protiv korupcije Tatjana Babić i predsednik Državne revizorske institucije Dragoslav Sretenović.\nNarodna skupština je, na osnovu Odluke Republičke izborne komisije i na predlog Odbora za administrativno-budžetska i mandatno-imunitetska pitanja, konstatovala potvrđivanje mandata narodnom poslaniku Slobodanu Homenu izabranom sa Izborne liste „BORIS TADIĆ - Nova demokratska stranka - Zeleni, LSV - Nenad Čanak, Zajedno za Srbiju, VMDK, Zajedno za Vojvodinu, Demokratska levica Roma“.\nNovoizabrani poslanik je zatim položio zakletvu.\nDo kraja rada, Narodna skupština je vodila i zaključila zajednički jedinstveni pretres o predlozima akata iz tačaka 4. i 5. dnevnog reda sednice.\nNarodna skupština obavila je i jedinstveni pretres o Predlogu odluke o izmenama Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Socijalistička partija Srbije.\nPošto je Narodna skupština završila raspravu o svim tačkama dnevnog reda sednice, predsedavajuća sednici, predsednica Narodne skupštine Maja Gojković, odredila je četvrtak, 5. jun 2014. godine, sa početkom u 16.08 časova, kao Dan za glasanje o tačkama dnevnog reda Četvrte posebne sednice Narodne skupštine Republike Srbije u 2014. godini.\nU Danu za glasanje, 5. juna, Narodna skupština je, većinom glasova narodnih poslanika, usvojila Predlog zaključka Odbora za ljudska i manjinska prava i ravnopravnost polova od 30. maja 2014. godine, povodom razmatranja Redovnog godišnjeg izveštaja Poverenika za zaštitu ravnopravnosti za 2013. godinu.\nNarodna skupština je, većinom glasova, usvojila i Predlog zaključka Odbora za ljudska i manjinska prava i ravnopravnost polova od 30. maja 2014. godine i Predlog zaključka Odbora za pravosuđe, državnu upravu i lokalnu samoupravu od 2. juna 2014. godine, povodom razmatranja Redovnog godišnjeg izveštaja Zaštitnika građana za 2013. godinu.\nVećinom glasova narodnih poslanika usvojeni su Predlog zaključka Odbora za ljudska i manjinska prava i ravnopravnost polova od 30. maja 2014. godine i Predlog zaključka Odbora za pravosuđe, državnu upravu i lokalnu samoupravu od 2. juna 2014. godine, povodom razmatranja Izveštaja o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2013. godinu.\nU Danu za glasanje, većinom glasova narodnih poslanika usvojeni su Predlog zaključka Odbora za finansije, republički budžet i kontrolu trošenja javnih sredstava i Predlog zaključka Odbora za pravosuđe, državnu upravu i lokalnu samoupravu od 2. juna 2014. godine, povodom razmatranja Izveštaja o radu Agencije za borbu protiv korupcije za 2013. godinu, sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje.\nNarodna skupština je, većinom glasova svih narodnih poslanika, usvojila Predlog zaključka Odbora za finansije, republički budžet i kontrolu trošenja javnih sredstava povodom razmatranja Izveštaja o radu Državne revizorske institucije za 2013. godinu.\nVećinom glasova narodnih poslanika usvojen je i Predlog odluke o izmenama Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Socijalistička partija Srbije.\nU Danu za glasanje, Narodna skupština je odlučivala i o povredama Poslovnika na koje su ukazivali narodni poslanici tokom Četvrte posebne sednice Narodne skupštine i odlučila da je, povodom ukazivanja narodnog poslanika Marka Đurišića na povredu člana 96. Poslovnika Narodne skupštine, navedeni član Poslovnika povređen.\nPošto je Narodna skupština obavila razmatranje svih tačaka dnevnog reda sednice i odlučivanje o njima, predsednica Narodne skupštine Maja Gojković zaključila je Četvrtu posebnu sednicu Narodne skupštine Republike Srbije u 2014. godini.\nSTENO BELEŠKE - Četvrta posebna sednica Narodne skupštine Republike Srbije u 2014. godini 1. dan\nSTENO BELEŠKE - Četvrta posebna sednica Narodne skupštine Republike Srbije u 2014. godini 2. dan\nZapisnik Četvrte posebne sednice Narodne skupštine Republike Srbije u 2014. godini


EU kažnjava Francusku?\nNakon učestalih kritika da žmuri pred kršenjem ljudskih prava kakvo čine francuske vlasti protjerujući Rome, Evropska komisija se danas oglasila i oštro optužila zvanični Pariz za rasnu diskriminaciju, najavljujući kaznene mjere.\nNakon što je i Evropski parlament izglasao rezoluciju tražeći od francuskih vlasti i predsjednika Sarkozija da odmah prestane sa deportacijom Roma, koju je jasno nazvao diskriminacijom na rasnoj osnovi, te nakon što su parlamentarci optužili predsjednika Evropske komisije da je potrčko Sarkozija i Merkelove, u Komisiji su shvatili da moraju reagovati.\nKap koja je prelila čašu je činjenica da su prije desetak dana francuski predstavnici evropskim komesarkama za unutrašnje poslove i pravdu tvrdili jedno, a dokumenti, upute francuske vlade za deportaciju, drugo. Prvi su se zaklinjali da iza čišćenja nelegalnih kampova po zemlji nema diskriminacije, dok su upute, do kojih je došla štampa, jasno tražile da se policija posebno fokusira na Rome.\n"Mogu samo da iskažem samo svoje najdublje žaljenje da su političke garancije koje su nam dali francuski ministri, službeno ovlašteni da pregovaraju o ovom pitanju sa Evropskom komisijom, jasno kontradiktorne sa cirkularnim pismom izdatim od strane te iste vlade. Uloga Komisije kao čuvara Lisabonskog sporazuma postaje iznimno teška ako više nemamo povjerenja u garancije koje nam daju ministri na zvaničnom sastanku sa dva evropska komesara i uz prisustvo barem 15-tak viskoih zvaničnika sa obje strane. Lično sam ubjedjena da Komisija nema izbora nego da započne proceduru predvidjenu u slučaju za kršenje zakona protiv Francuske", saopštila je evropska komesarka za pravdu i ljudska prava, Vivijan Reding.\nNajavljeno je da će Evropska komisija po hitnom postupku raspravljati o ovome i donijeti odgovarajuću odluku. Ona bi se mogla kretati od novčane kazne za kršenje ljudskih prava, do samo zahtjeva da Francuska sporne odredbe nacionalnih zakona koji dozvoljavaju ovakav tretman Roma, prilagodi evropskim.\nFrancusko Ministarstvo inostranih poslova, zaprepašćeno je saopštenjem komesarke Evropske unije, dok je predstavnik istog ministarstva izjavio kako ne veruje da komentari evropskih ministara mogu da poboljšaju život Roma.\nU međuvremenu, francuski ministar za imigraciju Erik Beson je izjavio da ne zna za memorandum o Romima, navodno sastavljen 5. avgusta, koji je u nedelju objavljen u nekoliko francuskih dnevnih listova - sa potpisom Besonovog šefa osoblja. U memorandumu, koji je dostavljen policiji, obračunu sa Romima se daje prioritet i napominje da tri stotine njihovih logora, odnosno divljih naselja, mora da se očisti u roku od tri meseca.